Rezultati pretrage za: Milorad Dodik\nDodik: Konačno će BiH reći da li priznaje Kosovo\nSrpski član Predsedništva BiH Milorad Dodik izjavio je danas da bi mogao da zahvali hrvatskom kolegi Željku Komšiću, jer je, kaže, uradio dobru stvar zahtevajući sazivanje sednice tog tela na kojoj bi se razmatralo priznanje samoproglašenog Kosova.\nDodik: Dokumente šaljemo u Zagreb i svim potpisnicima Dejtona\nSrspki član Predsedništva BiH Milorad Dodik rekao je danas da će dokument koji su pripremili biti poslat i u Zagreb, jer su i Hrvati nezadovljni u BiH.\nVučić: Na pretnje ratom moramo da odgovaramo mirno\nPredsednik Srbije Aleksandar Vučić istakao je danas da je Srbiji, a uveren je i RS očuvanje mira i stabilnosti od suštinskog značaja, te da na pretnje ratom, koje slušamo gotovo svakog dana, moramo da odgovaramo mirno, trpeljivo i strpljivo.\nVučić i Brnabićeva se sastaju sa Dodikom i predstavnicima RS\nPredsednik Republike Srbije Aleksandar Vučić i predsednica Vlade Srbije Ana Brnabić sastaće se sa srpskim članom Predsedništva BiH Miloradom Dodikom, predsednicom Republike Srpske Željkom Cvijanović i predsednikom Vlade Republike Srpske Radovanom Viškovićem.\nDodik: Džaferović privatno razgovarao sa Kurtijem\nTreći kontingent pomoći Srbije stigao u Srpsku\nU Banjaluku je u sredu uveče stigao treći kontigent pomoći Srbije Republici Srpskoj, javila je RTRS.\nMinistastvo unutrašnjih poslova Republike Srpske istražuje pretnje smrću upućene srpskom članu Predsedništva BiH, Miloradu Dodiku, u programu BN televizije u kojem je gostovao predsednik opozicione PDP, Branislav Borenović.\nDodik: Srbija da nastavi jačanje političke i ekonomske stabilnosti\nDodik: U Sarajevu centar za sprečavanje ruskog uticaja\nPredsedavajući Predsedništva BiH Milorad Dodik izjavio je da ima informacije da je u Sarajevu, pod rukovodstvom jednog Britanca, čije ime mu je poznato, formiran centar za sprečavanje takozvanog ruskog malignog uticaja, za šta je šest miliona funti dala britanska vlada.\nDodik: Demonstranti nisu ni svesni upotreba i zloupotreba\nPredsedavajući Predsedništva BiH Milorad Dodik izjavio je, povodom protesta u Beogradu, da je primarni interes Zapada da ima nestabilne države i da oni koji hodaju ulicama nisu ni svesni upotrebe i zloupotrebe u tom pogledu.\nOd ideje predsedavajućeg Saveta ministara BiH Denisa Zvizdića da se zbog migranata postavi žičana ograda na granici sa Srbijom — nema ništa, rekao je srpski član i predsedavajući Predsedništva BiH Milorad Dodik.\nPredsednik SNSD i srpski član Predsedništva BiH Milorad Dodik izjavio je da će Republika Srpska na jesen doneti novi zakon kojim će se ponoviti da se 9. januar slavi kao Dan Republike Srpske.\nDodik: Ako Kosovo uđe u UN, i RS će se pozvati na to pravo\nDodik: Inicijativa SDA kap koja je prelila čašu\nRepublika Srpska je ustavna kategorija i njeno ime ne može biti dovedeno u pitanje, poručio je Milorad Dodik i upozorio da će, ako inicijativa o tome dođe u Ustavni sud, njegovo učešće u radu Predsedništva BiH biti dovedeno u pitanje.\nDodik: Republika Srpska je sve više država\nNakon svečanog defilea u Sportskoj dvorani Borik u Banjaluci održana je Svečana akademija povodom 9. januara, Dana Republike Srpske, na kojoj je predsedavajući Predsedništva BiH, Milorad Dodik, poručio da je "Republika Srpska sve više država", te da će ona to pokazati svojim potencijalom.\nDodik bi popio Drinu u čaši vode\nPredsednik SNSD i predsedavajući Predsedništva BiH Milorad Dodik rekao je da je Republika Srpska zahvalna Srbiji za podršku koja je najkonkretnija i najbolja od kada postoji RS i zahvalio predsedniku Srbije Aleksandru Vučiću što je to tako.\nPredsedavajući Predsedništva BiH Milorad Dodik kaže da na sastanku sa zamenikom američkog državnog sekretara Džonom Salivenom u Sarajevu uopšte nije bilo reči o bilo kakvoj secesiji ili uspostavljanju trećeg entiteta.\nPredsedavajući Predsedništva Bosne i Hercegovine Milorad Dodik rekao je danas, nakon održanih konsultacija sa predstavnicima parlamentarnih stranaka, da postoji saglasnost da Srbin bude predsedavajući Saveta ministara BiH.\nPrva sednica članova Predsedništva BiH održana je danas u sedištu državnog vrha u Sarajevu, samo uz zastavu i grb BiH, što je predsedavajući Milorad Dodik ocenio kao sednicu održanu na „korektan“ način.


M. Tanasković: Odjeci jednog pada - Novi Standard\nDžo Bajden nije pao jednom već tri puta zaredom, a na osnovu snimka čitavog događaja ne deluje da se radilo o slučajnom spoticanju o vrh stepenika ili proklizavanju\nDa je Džo Bajden pao samo jedanput, još bi se i nekako moglo preći preko čitave neprijatne situacije. Svakome, ma koliko godina imao i ma kakvog zdravstvenog stanja bio, može da se desi da se spotakne i nezgodno padne. Dešavalo se to i drugim američkim predsednicima i potpredsednicima. Džerald Ford, na primer, pao je, silazeći iz predsedničkog aviona, u Beču 1975. toliko nespretno da je osetio potrebu da se izvini okupljenim novinarima što su morali da prisustvuju jednoj tako nedoličnoj sceni.\nFord je inače bio poznat po sličnim gafovima i trapavostima koji su ga činili omiljenom metom za ismejavanje komičara u večernjim humorističkim TV emisijama. Podrazumeva se da nije izabran za drugi mandat. Čak se i Baraku Obami desilo 2015. da se zatetura na vrhu stepenica pri silasku iz predsedničkog „Er Fors 1“ aviona, ali je uspeo u poslednjem trenutku da se uhvati za ogradu i povrati ravnotežu.\nU junu prošle godine potpredsednik SAD Majk Pens doživeo je sličan gubitak ravnoteže kada je trčećim korakom krenuo da se ukrca u zvanični avion „Er Fors 2“ i na kraju pao na vrhu stepenica. Brzo je ustao, uspravio se, namestio sako i kravatu i trijumfalno, uz osmeh, mahnuo okupljenima kako bi pokazao da je s njim sve u redu. Kao što već rekosmo na početku, može svakome da se desi. Međutim, Džo Bajden nije pao jednom već tri puta zaredom, a na osnovu snimka čitavog događaja ne deluje da se radilo o slučajnom spoticanju o vrh stepenika ili proklizavanju. Naprotiv, deluje kao da su američkom predsedniku, bez ikakvog vidljivog razloga, jednostavno otkazale noge, što može biti posledica uznapredovalog neurološkog oboljenja, poput Parkinsonove bolesti.\n„Teško je tri puta pasti tokom jednog penjanja uz stepenice. Postići da vaše levo rame udari u tepih nije nimalo lako, čak ni u igri tvistera“, napisala je na Tviteru Kendis Ovens, popularna tamnoputa konzervativna televizijska analitičarka i komentatorka koja je više puta tokom predsedničke kampanje aludirala na to da Džozef Bajden, zbog demencije, nije mentalno i fizički sposoban da obavlja funkciju predsednika SAD.\nSpekulacije o Bajdenovom zdravstvenom stanju odavno su nezaobilazna tema svetskih medija, iako se do sada uglavnom govorilo o kognitivnim poteškoćama i verbalnim lapsusima koji su navodili mnoge lekare da zaključe da je predsednik SAD u početnim fazama Alchajmerove bolesti. Bivši predsednik Donald Tramp je tokom predsedničke kampanje više puta dovodio u pitanje Bajdenovu mentalnu sposobnost da vodi državu, nazivajući ga „pospanim“ i „mentalno sporim“, što je u velikom delu američke javnosti stvorilo utisak da se radi o čoveku koji nije sasvim u stanju da vlada sobom. Amerikanci su inače, kao mlada nacija izgrađena na pionirskom duhu osvajača dalekih granica i divljih, ogromnih prostranstava, skloni da fetišizuju zdravlje, fizičku snagu i vitalnost, pa često umeju da budu vrlo surovi prema političarima i funkcionerima koji javno ispoljavaju bilo kakve naznake bolesti i telesne slabosti.\nDovoljno je podsetiti se incidenta s bivšim američkim predsednikom Džordžom Bušom Starijim, kome je u januaru 1992. pozlilo na jednom banketu pa se ispovraćao u krilo tadašnjeg japanskog premijera Mijazave, što su televizijske kamere zabeležile i što je, između ostalog, dovelo do toga da Buš počne da gubi podršku za reizbor i na kraju da izgubi od Bila Klintona. Isto tako, Klintonova supruga Hilari nanela je fatalnu, nepopravljivu štetu svojim šansama da bude izabrana za predsednika SAD kada je kolabirala za vreme memorijalne ceremonije za poginule tokom napada 11. septembra, što je pokrenulo sumnje i zabrinutost za njeno zdravstveno stanje, zbog čega su brojevi podrške njenom protivkandidatu Trampu počeli nezadrživo da rastu.\nNakon što je izabran za predsednika Bajden je, po ustaljenoj praksi u Americi, objavio svoj zdravstveni karton, u kome se kao najozbiljniji problem navode dve moždane aneurizme koje je pretrpeo još krajem osamdesetih godina prošlog veka zbog kojih uzima redovnu terapiju, ali i u kome stoji da je potpuno zdrav i vrlo živahan za jednog sedamdesetosmogodišnjaka. Slika pogubljenog starca koji tri puta posrće i pada na stepenicama aviona nikako vizuelno ne odgovara toj optimističkoj proceni lekara Bele kuće. Činjenica da se radi o najstarijem izabranom američkom predsedniku u istoriji svakako da ne doprinosi izgradnji poverenja u njegovu sposobnost da predvodi Ameriku u vrlo osetljivom i izazovnom periodu, kada je duboko podeljena iznutra po rasnim, etničkim, partijskim i ideološkim linijama, dok je na međunarodnoj sceni njen globalni primat ozbiljno ugrožen.\nU takvoj složenoj situaciji, bilo kakve javne demonstracije slabosti i nemoći glavnokomandujućeg vojske SAD mogu samo dodatno da ohrabre njihove geopolitičke rivale i takmace poput Rusije i Kine. Nije moguće zamisliti bolju ilustraciju različitih trajektorija velikih sila, jednih silaznih a drugih uzlaznih, od poređenja slika nemoćnog Bajdena koji nije u stanju da se popne uz stepenice s jedne, i gologrudog i mišićavog Putina kako jaše tigrove i kroti medvede po Sibiru. Takva poređenja mogu nekome delovati banalno i pojednostavljeno, naravno da američka i globalistička „duboka država“ upravo i ima taj epitet zato što njena moć ne zavisi od samo jednog pojedinca, makar on bio i predsednik SAD, ali je takođe nesporno da imaju veliku simboličku snagu i odjek kao slika i prilika jedne imperije na zalasku svoje moći.\nBruka u najgorem trenutku\nDa bruka bude još veća, ovaj Bajdenov pad došao je u najgorem mogućem spoljnopolitičkom trenutku za Ameriku, u kratkom vremenskom periodu nakon što je predsednik SAD svog kolegu iz Rusije Vladimira Putina vrlo nediplomatski nazvao ubicom i zapretio mu da će zažaliti zbog pokušaja mešanja u američke izbore. U svom odgovoru Putin je pokazao gospodsku uzdržanost i samo proročki poželeo Bajdenu dobro zdravlje, čime kao da je prizvao karmu koja je intervenisala i kaznila Bajdena i Ameriku umesto njega. Tim verbalnim, rusofobičnim napadom na Putina Bajden je poželeo na početku svog mandata da „pokaže mišiće“ i projektuje američku snagu u odnosu na Rusiju, ali je na kraju efekat ispao sasvim suprotan.\nBrojne šale, montaže i satirični mimovi su već obišli planetu putem društvenih mreža, a na njima se, između ostalog, vidi Bajden kako pada kao rezultat Putinovog hica iz snajpera ili čak udarca golf loptica koje je ispalio Donald Tramp.\nCrnohumornu bizarnost situacije samo je pojačalo zvanično saopštenje Bele kuće koja je za Bajdenov pad optužila „jake vetrove“ koji duvaju oko vojne baze Endruz, blizu Vašingtona. Jedino je falilo da se za izazivanje vetrova optuže ruski hakeri i Putinov HAARP sistem za klimatsku kontrolu. Vrlo je indikativno da američki levičarski komičari po mejnstrim medijima, koji su mesecima „čerečili“ i ismejavali Trampa kada mu se pri penjanju u avion jednom prilikom zalepio komadić toalet-papira za đon cipele, sada nisu našli za shodno da naprave neki skeč ili parodiju u kome glavnu ulogu igra padajući Bajden.\nVećina liberalnih selebritija po Tviteru pokušava da zataška čitavu blamažu i da skrene pažnju na paket finansijske pomoći koji je Bajden potpisao i zahvaljujući kome su Amerikanci s nižim primanjima dobili čekove od po 1.400 dolara. Ima, međutim, i onih među demokratama koji, čini se, jedva čekaju Bajdenu da vide leđa. Među pristalicama radikalnog krila Demokratske stranke odavno se otvoreno priča da je Bajden samo prelazno rešenje i trojanski konj koji je poslužio da se u Belu kuću, mimo volje većinske Amerike, prošvercuje Kamala Haris kao simbol dalje identitetske emancipacije i multikulturne transformacije Amerike.\nU jednom svom nedavnom lapsusu Bajden je Harisovu već nazvao „predsednikom“, što se može posmatrati i kao frojdovska omaška. Postoje razne teorije zavere o tome kako se navodno treba otarasiti Bajdena, a ova situacija s javnim spektaklom predsednikove fizičke nemoći upućuje na perspektivnu mogućnost pozivanja na 25. amandman američkog Ustava koji predviđa mogućnost da potpredsednik preuzme vođenje zemlje ako predsednik umre, podnese ostavku ili je zbog bolesti nesposoban da obavlja svoju dužnost.\nAko bi Kamala Haris zaista preuzela vođenje Amerike u slučaju Bajdenove smrti ili zdravstvene nesposobnosti, ona bi tada bila predsednik s krnjim mandatom i ograničenim legitimitetom, uz vrlo jaku opoziciju kako u zemlji, tako i u partiji. To bi dalje oslabilo američku moć i uticaj, što svakako može da nas raduje, ali treba biti vrlo oprezan u takvim situacijama. Kao što je pokazao slučaj Lindona Džonsona, koji je kao potpredsednik nasledio ubijenog Džona Kenedija i gotovo odmah nakon toga razbuktao rat u Vijetnamu, vršioci dužnosti često imaju potrebu da se radikalnim potezima poput vojnih intervencija dokažu i nametnu svoju vlast i autoritet.\nNije nemoguće i da sam Bajden i njegovi savetnici pokušaju nešto slično kako bi povratili poljuljanu američku muškost i skrenuli pažnju s njegovih zdravstvenih problema i evidentne krize liderstva, po oprobanom receptu iz filma „Ratom protiv istine“, koji smo, nažalost, imali prilike da u stvarnosti osetimo i na našoj koži. Imperije, kao i njihove kompromitovane vođe, najopasnije su kada se nalaze u stanju slobodnog pada, jer tada, izazivajući haos i krvoprolića, osvetnički pokušavaju čitav svet da povuku sa sobom u ambis.\nNaslovna fotografija: Snimak ekrana/NBC News\nIzvor Pečat, 26. mart 2021.\nPreporučujemoKamala HarisMarko TanaskovićSADDžo Bajden


Mobilne aplikacije zaviruju u imenik i fotografije | Android Market\nMobilne aplikacije zaviruju u imenik i fotografije\nPopularni programi traže dozvole koje zbunjuju i zabrinjavaju korisnike: da obavljaju pozive, šalju es-em-es i preuzimaju kontakte.\nVlasnici pametnih telefona s lakoćom plaćaju parking, koriste navigaciju ili se dopisuju sa prijateljima pomoću aplikacija, često nesvesni da u tom procesu dele mnogo ličnih podataka. Pre nego što preuzmu ove, najčešće besplatne programe, od njih se zahteva da daju različite dozvole da bi nesmetano koristili servis.\nLista zahteva je često dugačka i zbunjuje korisnike. „Fejsbuk” između ostalog traži čitanje evidencije poziva i kontakata, direktno pozivanje brojeva, utvrđivanje lokacije i brisanje sadržaja memorijske kartice. „Gugl” traži čitanje kalendarskih događaja i poverljivih informacija, direktno pozivanje brojeva telefona, slanje poruka e-pošte bez znanja vlasnika, slanje i čitanje es-em-esa i još mnogo toga. Ali kao što na stranicama interneta korisnici olako kliknu „slažem se” (I Agree) ne čitajući sitna slova uslova korišćenja, tako i na mobilnom telefonu bez mnogo razmišljanja daju odobrenja da se pristupa njihovim podacima. Zbog toga su i pre Snoudenovih otkrića o praćenju preko „Ljutih ptica”, aplikacije važile za „džepnog špijuna”.\nPre dve godine aplikacija „Path” na „ajfonu” je bez znanja korisnika uzimala podatke iz telefonskog imenika i postavljala ih na svoje servere. Namera je bila da korisnicima kasnije pošalju informacije kada se neki od njihovih kontakata pojavi onlajn. Ista aplikacija je preko dozvole za utvrđivanje lokacije pristupala i svim fotografijama u telefonu, jer svaka sadrži metapodatke o tome gde je nastala.\nStručnjaci za bezbednost na internetu upozoravaju korisnike da prilikom preuzimanja uključe zdrav razum. Ima logike da nam mapa traži lokaciju, ali može da deluje čudno ako zahteva direktno pozivanje brojeva.\nPopularna domaća aplikacija „plan plus” traži dozvolu za direktno pozivanje brojeva telefona. Međutim, njeni tvorci uveravaju korisnike da ne treba da brinu.\n– „Plan plus”, pored pretrage adresa, omogućuje i pretragu javnih i komercijalnih objekata. Jedan od podataka koji se prikazuje za nađene objekte jeste broj telefona. Da bi korisnik bio u mogućnosti da jednim klikom pozove broj, aplikacija zahteva dozvolu za pozivanje. Druga opcija, koja u očima krajnjih korisnika možda može da liči kao zadiranje u privatnost, jeste korišćenje dži-pi-es pozicioniranja. Navedena opcija se koristi da bi korisnik aplikacije jednim klikom mogao da pronađe gde se nalazi na mapi, odnosno kao orijentacija u kom smeru se kreće – kaže Jovan Živadinović, direktor firme „Kontrast” koja je autor ove aplikacije.\nSvetomir Jovanović, direktor firme „Krojač”, koja je za „Eplovu” i „Guglovu” prodavnicu uradila nekoliko naslova, objašnjava da aplikacija mora da ima neke dozvole da bi bila funkcionalna.\n– Ako imamo aplikaciju za oglase ili za društvenu mrežu, da biste podigli sliku s telefona morate da joj dozvolite pristup slikama.\nNa korisniku je da li će da dozvoli nekoj aplikaciji pristup ličnim podacima – kaže Jovanović.\nStručnjaci za bezbednost upozoravaju da na smartfonu, kao i na internetu uopšte, ništa nije besplatno, jer sve plaćamo dajući podatke o sebi.\nVećina odobrenja koje nam aplikacije traže ima veze sa reklamom (da menjaju sistemska podešavanja, da uzmu listu naloga sa uređaja, da utvrde lokaciju). Vlasnici servisa naplaćuju oglašivačima to što će zahvaljujući prikupljenim podacima njihov oglas pogoditi pravo u metu.\nBy admin • Android vesti • 0 • Tags: Android aplikacije, aplikacije za pametne telefone, krađa podataka sa telefona\nSony objavio listu smartfona koji više neće dobijati apdejte\tTelefon za zaljubljene?


Državni nivo – DABAR | OŠ ''Vuk Karadžić'' Crvenka\nDabar je međunarodno takmičenje iz računarske i informatičke pismenosti za učenike osnovnih i srednjih škola. Njegov glavni cilj je povećanje interesovanje učenika za računarstvo i informatiku i namera da se pokaže da računar nije samo sredstvo za komunikaciju, pretraživanje interneta, obradu teksta, slušanje muzike i gledanje filmova. Računar je neiscrpan izvor zanimljivih logičkih problema, zbog čega rad na računaru nikada nije dosadan.\nU ETŠ „Mihajlo Pupin” u Novom Sadu je 7. februara 2015. godine održan državni nivo Međunarodnog takmičenja iz informatičke i računarske pismenosti za 2014/2015. godinu „DABAR”.\nSamo da se podsetimo da je na prethodnom nivou učestvovalo oko 17 000 učenikaiz osnovnih i srednjih škola, a njih 311 je prošlo na državni nivo i osvojilo bronzane medalje.\nOŠ „Vuk Karadžić“ Crvenka je na ovom takmičenju imala 9 učenika u dve kategorije koje su vodile nastavnice Valentina Rutović i Jelena Kerekeš:\nVuk Batinić 5-2\nMilica Tomić 5-2\nLara Pandža 5-4\nDušica Trbović 6-4\nVukašin Škrbić 5-4\nJelena Maravić 7-2\nLuka Miljuš 8-4\nLuka Kerekeš 7-2\nHladno vreme i snežni putevi nas nisu sprečili da stignemo do Novog Sada i pokažemo šta znamo. Naša učenica Dušica Trbovićje stigla da odradi test iz fizike na opštinskom takmičenju i na vreme nam se pridruži na „Dabru” (na takmičenju iz fizike Dušica osvojila prvo mesto u kategoriji šestih razreda – vredno pomenuti).\nTakmičenje se istovremeno održavalo u Beogradu, Nišu, Novom Sadu i Kruševcu gde je učestvovalo 311 učenika osnovnih i srednjih škola od čega se oko 100 učenika takmičilo u Novom Sadu.\nPrisutnim đacima puno uspeha su poželeli – Žolt Konja ispred škole domaćina i Milan Lukić, član Upravnog odbora takmičenja Dabar iz Kruševca.\nUčenici Dušica Trbović i Luka Miljuš su osvojili srebrne medalje na ovom takmičenju.\nSponzori DABRA za našu zemlju su Ministarstvo trgovine, turizma i telekomunikacija Republike Srbije i Grad Kruševac. Najuspešnijim takmičarima biće uručeni tablet računari i druge vredne nagrade.\nTabelu sa rezultatima možete pogledati OVDE.\nUčenicima i nastavnicima čestitamo na postignutim rezultatima!


Vesti online / Sport / Tenis / "Federer je najbolji svih vremena"\nTekst potpisaBjorn Borg i Rodžer Federer\nBliži se elitni Lejver kup egzibionog karaktera. Legendarni Šveđanin će biti kapiten tima Evrope i ističe prijateljsku notu turnira:\n- Tamo ste među najboljim teniserima na svetu. Zbog toga je i organizovano ovo takmičenje u Pragu, zbog igranja i druženja svake večeri, timski. Svi su se sprijateljili i dobro zabavljali, a to je veoma, veoma bitno - rekao je Borg.\nRodžer Federer je osnivač ovog turnira. Borg je u karijeri osvojio 11 Grend slemova, dok je Švajcarac na rekordnih 20 trofeja i vodiće Tim Evrope:\n- Posle toga, šta da kažete Rodžeru Federeru dok igra meč? On je najbolji teniser koji se ikada bavio ovim sportom, u celoj njegovoj istoriji, tako da bi trebalo da zna šta da uradi u određenim situacijama. Po tom pitanju smo veoma jaki, mi u Timu Evrope", istakao je osvajač 11 Grend slem titula.\nLejver kup će se odigrati od 20-22. septembra 2019. godine.


Tag / Obavezni vojni rok / Vesti online\nGlas dijaspore: Vojska je škola života\nI žene na selu biće obuhvaćene obukom civilne zaštite i za postupanje u ratnim i vanrednim sitaucijama, kaže pukovnik Miodrag Savić, bivši šef civilne zaštite.\nJoš se nisu smirile strasti zbog poziva za vojnu vežbu, a ministar vojni najavljuje da bi svi građani morali da prođu neki vid obuke.\nVojska Srbije između želja i mogućnosti (5): Obavezna samo evidencija\nOd nedavno, Ministarstvo odbrane je započelo sa uvođenjem u vojnu evidenciju mladića koji ove godine postaju punoletni. Onima koji se ne odazovu ovom pozivu zaprećene su kazne, što je dodatno...\nDa li je vreme za povratak obaveznog služenja vojnog roka?\nUkoliko Narodna skupština Srbije donese odluku o vraćanju obaveznog vojnog roka, Ministarstvo odbrane i Vojska Srbije su spremni da to odmah sprovedu u delo, izjavio je portparol Ministarstva...\nRado ide Hrvat u vojnike?\nHrvati su se u sredu u Saboru složili i to većinom da bi trebalo ponovno da razmotre uvođenje obaveznog vojnog roka i tako su ponovno aktuelizovali ideju koju je u vreme predsedničkih izbora...


Beta\t 29. septembra 2015. 09:55\nUprava Fakulteta tehničkih nauka (FTN) u Novom Sadu saopštila je danas da je profesorka Zora Konjović još pre godinu dana stekla zakonske uslove za starosnu penziju.\n“Koristimo ovu priliku da se zahvalimo profesorici Zori Konjović, koja je na svojoj katedri ostavila veliki broj mladih stručnjaka koji mogu kvalitetno da je zamene i nastave razvoj studijskih programa i katedre”, navela je Uprava FTN-a povodom apela i peticije više od 40 profesora i asistenata sa studijskog programa Softversko inženjerstvo i informacione tehnologije tog fakulteta koji vodi Zora Konjović.\nUprava FTN-a je danas još saopštila da “snažno podržava” razvoj studijskih programa IT sektora, koji se, kako se navodi, organizuju ne samo na Katedri za informatiku nego i na 11 drugih katedri u okviru 13 Departmana FTN-a.\nU apelu profesora i studentata navedeno je da je dekan FTN-a Rade Doroslovački 1. septembra ove godine odlučio da Zoru Konjović ukloni sa FTN-a, odnosno da joj je sugerisao da podnese zahtev za odlazak u penziju, iako je ona prošla sve procedure za produženje radnog staža.\nDodaje se da dekan nije uvažio mišljenje Departmana, a pojedinim profesorima je poručio da je “pronašao zamenu za sve nastavnike sa Katedre”, i ocenjuje da se takvi postupci dekana ozbiljno kose sa etičkim principima akademske zajednice.\nReč je o najpopularnijem Departmanu na FTN-u, kada su u pitanju informaciono-komunikacione tehnologije.


Epl dodao oznake o privatnosti za aplikacije koje se nude u EpStoru\nArhiva - Logo Epla iznat ulaska u prodavnicu te kompanije na Petoj aveniji, u Menhetnu, Njujork, 21. jula 2015.\nEpl je u ponedeljak počeo da dodaje oznake koje označavaju koje korisničke podatke prikupljaju igrice, aplikacije za četovanje (ćaskanje) ili drugi softveri koji se nude u EpStoru (App Store), Eplovoj onlajn prodavnici za mobilne uređaje te kompanije.\nProizvođač ajfona najavio je planove za takve oznake privatnosti kada je prvi put predstavio novu verziju svog mobilnog operativnog sistema iOS, koju je objavio u septembru.\n"Na stranicama proizvoda Eplove prodavnice naći će se rezimei prakse privatnosti koje su programeri sami prijavili, prikazani u jednostavnom, lako čitljivom formatu", napisao je Epl u blogu kada je iOS 14 pokrenut.\n"Od početka sledeće godine sve aplikacije će morati da dobiju korisničku dozvolu pre trekinga".\nEpl je počeo da izbacuje oznake u ponedeljak, a pravilo se odnosilo na nove aplikacije za ajfon, ajped, Epl voč, Epl TV i Mek računare.\nOznake će sadržati informacije koje programeri dostavljaju kada šalju aplikacije na odobrenje, kako bi mogle da se pojave na virtuelnim rafovima EpStora, navodi kompanija sa sedištem u Silicijumskoj dolini.\nEpl je prošle nedelje počeo da zahteva od programera da predaju informacije o privatnosti za upotrebu.\n"Epl je nedavno zahtevao da sve aplikacije distribuirane putem njihovog EpStora prikazuju detalje osmišljene tako da pokažu ljudima kako se njihovi podaci mogu koristiti", saopštila je služba za razmenu poruka pametnih telefona u vlasništvu Fejsbukovog Vocapa (WhatsApp) u objavi na blogu objašnjavajući koje podatke aplikacija prikuplja.\n"Moramo prikupiti neke informacije da bismo pružili pouzdanu globalnu komunikacionu uslugu", kaže se u njoj.\nPrema Eplu, cilj je da korisnici mogu lako da vide i razumeju šta aplikacije rade sa njihovim podacima, od lista kontakata do mesta gde se nalaze.\nTipovi podataka dodani na marke uključuju praćenje radi ciljanja oglašavanja ili deljenja sa posrednicima podataka, kao i informacije koje mogu otkriti identitet korisnika.\nEpl i Android mobilni operativni sistemi pružaju alate za kontrolu vrsta podataka kojima aplikacije mogu pristupiti nakon što se instaliraju.


Mekalister: Počinje pravi posao za Srbiju – NovostiDana.rs\nMekalister: Počinje pravi posao za Srbiju\nBEOGRAD/BRISEL – Evropski parlament, Evropska komisija i države članice EU uvek su naglašavali da je za otvaranje prvih poglavlja potreban paralelan i održiv napredak u okviru dijaloga sa Kosovom i vladavine prava, a u sva tri poglavlja koja se odnose na ta pitanja Srbija je ostvarila napredak, izjavio je danas izvestilac Evropskog parlamenta za Srbiju Dejvid Mekalister.\nOn je u intervjuu za „Danas“, povodom poglavlja 35 koje se tiče normalizacije odnosa Beograda i Prištine, istakao da pozdravlja „posvećenost Srbije da se angažuje u dijalogu“.\n„Nedavni sporazumi postignuti 25. avgusta o formiranju asocijacije/zajednice opština sa srpskom većinom na Kosovu, o energetici, telekomunikacijama i mostu u Mitrovici su pozitivan razvoj, za šta Srbija žanje plodove 14. decembra. Ipak, svako treba da bude u potpunosti svestan da je ovo samo prelazni cilj. Pravi posao počinje otvaranjem poglavlja“, ocenjuje Mekalister.\nU Briselu će drugoj međuvladinoj konferenciji danas prisustvovati premijer Aleksandar Vučić, ministar spoljnih poslova Ivica Dačić, ministarka bez portfelja zadužena za evropske integracije Jadranka Joksimović i ministar finansija Dušan Vujović.\nTom prilikom biće otvoreno poglavlje 32, koje se tiče finansijske kontrole, i poglavlje 35, posvećeno normalizaciji odnosa Beograda i Prištine.


Društvo i ekonomija: Dinkić: Kraći rok za vraćanje PDV-a za pretežne izvoznike - BalkaniYUm.TV '); } //]]>\nDinkić: Kraći rok za vraćanje PDV-a za pretežne izvoznike\nMinistarstvo finansija i privrede odlučilo je da skrati rok za povraćaj poreza na dodatu vrednost (PDV) za pretežne izvoznike sa 15 na 10 dana, a za ostale kompanije sa 45 na 30 dana, izjavio je danas resorni ministar Mlađan Dinkić.\nOn je nakon obilaska fabrike Stan teknolodžis u Altini rekao da će pretežni izvoznici biti preduzeće koje izvozi 50 odsto prozivodnje, a ne 75 odsto kao do sada.\n- U narednih mesec dana će biti razmotrena mogućnost da država sa 25 odsto bude osnivač malih i srednjih preduzeća koja bi posle određenog perioda mogla da otkupe to učešće, kao što to radi EBRD- rekao je on.\nOn je rekao da se potreba za ovom inovativnom merom javlja jer mnoga srednja preduzeća nisu u mogućnosti da podignu bankarske kredite, pa bi im država kao manjinski akcionar pomogla da realizuju neke projekte.\nDinkić je najavio i modernizaciju preduzeća u restrukturiranju, kao što su IMT i IMR, i dodao da će sutra obići Prvu petoletku u Trsteniku, gde će predstaviti plan modernizacije te kompanije.\n- Vrlo smo blizu odluke da država izgradi poptuno novu fabriku poljoprivrednih mašina u koju bi prebacili radnike IMT i IMR zajedno sa opremom koja se može upotrebiti, a većina bi bila potpuno nova oprema. Ta fabrika ne bi proizvodila samo traktore, već i kombajne i druge priključne poljoprivredne mašine- rekao je on.


Medijacija, motivacija, komunikacija « Merit Plan\nKroz dosadašnje iskustvo i analizu poslovanja u Srbiji, primećeno je da se psihološki, kao i drugi problemi zaposlenih reflektuju na kolegijalne odnose, a isto tako i da se dinamika međuljudskih odnosa odražava na psihološko stanje pojedinca. Sve to, posledično, utiče na individualni radni učinak, kao i na produktivnost i ostvarenje ciljeva samog preduzeća.\nPošto većina firmi u Srbiji nema mogućnost stalnog zapošljavanja psihologa koji bi vodio računa, kako o mentalnom zdravlju pojedinca, tako i o međuljudskim odnosima zaposlenih, nudimo Vam mogućnost angažovanja naših psihologa koji će svojim stručnim znanjima omogućiti da Vaša kompanija dobije maksimalno od zajedničkog rada svih zaposlenih.\nPolaznici treninga sa Filozofskog fakulteta\nDosadašnja istraživanja su pokazala da postoje značajne prednosti zbog kojih se preporučuje da psiholog nije stalno zaposlen i samim tim nije deo kolegijalnog tima konkretnog preduzeća. Na taj način psiholog-saradnik potpuno nepristrasno obavlja svoj zadatak bez straha od posledica. Takođe, zbog delikatnosti nekih situacija i pristupa poverljivim informacijama i preporučljivo je da psihološko savetovanje ne treba voditi unutar firme. Angažovan na ovaj naćin psiholog ima mogućnost da na objektivan i neutralan način, sagleda situaciju unutar organizacije i u skladu sa tim ponudi adekvatnu stručnu pomoć i posredno na taj način, omogući kvalitetnije i efikasnije poslovanje samog preduzeća.\nSaradnja sa našom firmom u ovoj oblasti omogućava Vam stalnu dostupnost naših psihologa Vašoj organizaciji i mogućnost da oni kontinuirano prate i adekvatno reaguju na stalne i novonastale probleme.


Obeležen Dan Tehničko-remontnog zavoda | MediaPortal.rs\nObeležen Dan Tehničko-remontnog zavoda\nTehničko-remontni zavod (TRZ) u Čačku i posle 93 godine od osnivanja ostao je deo Vojske, koji radi na održavanju vojnih sredstava koja se nalaze u operativnoj upotrebi.\nU proteklih godinu dana urađeno je dosta, kaže direktor TRZ-a pukovnik Srđan Petković, dodajući da je stalno usavršavanje tehnoloških linija remonta i proizvodnje nastavljeno je u ovoj godini, kroz nabavku i stavljanje u funkciju savremene opreme kao što su optički spektometar, CNC hidraulična presa, osavremenjavanje linije za nulti servis vozila točkaša i dr.\n"Po ovom zadatku Zavod je realizovao nabavku opreme u vrednosti od oko 28.000.000 dinara", istakao je Petković.\nPrema njegovim rečima, uspostavljena je savremena optička računarska mreža sa modernim računarskim stanicama i opremmom, kao podrška procesu remonta i proizvodnje, gde je po ovom zadatku utrošeno oko 6.500.000 dinara.\nOsavremenjen je i vozni park Zavoda sa nova dva terenska vozila dobijenih od Vojske Srbije.\n"Nastavljeni su radovi na objektu KN-37 sa sredstvima dobijenim od Vlade Srbije i uskoro se očekuje završetak radova i stvaranja uslova za preseljenje kapaciteta za remont sredstava elektronike na osnovnu lokaciju Zavoda. Uspostavlje je i sertifikovan intefrisani sistem menadžmenta kvalitetom po važećim standardima od strane sertifikovanog tela Vojne kontrole kvaliteta Ministarstva odbran", naveo je on.\nU prethodnom periodu pored realizacije planskog i vnaplanskog remonta sredstva i vojne opreme, Zavod je značajan deo kapaciteta izdvojio radi ispomoći jedinicama Vojske Srbije u održavanju sredstava, odnosno terenskim radovima, s ciljem unapređenja operativnih sposobnosti Vojske Srbije.\nPetković kaže da suzaposleni u TRZ Čačak aktivno učestvovali u pripremi sredstava za uvežbavanje špsade za tenskovski biatlon.\n"Značajn deo kapaciteta Zavoda odvojen je za ispomoć Vojno tehničkog instituta Beograd u realizaciji razvojnih zadataka kao što su: modernizacija BVP M80A, tenka M84, ispomoć u realizaciji gađanja u okviru ispitivanja sistema PASARS, realizacija modernizacije sistema OGANJ i prevođenja u digitalni OGANJ, zatim zčešće u internim i završnim ispitivanjima sa pokretnim telekomunikacionim sistemima i početak serijske proizvodnje istih, kao i osavremenjavanje rečnih brodova kroz prenaoružavanje topovima 30mm PRAGA", naglasio je Petković.\nKaže da su posebno ponosni što je posle dužeg vremena, znanjem i iskustvom inženjerskog i majstorskog rada, Zavod izradio novi proizvod, postolje za mitraljez 12,7mm M87, radi naoružavanja vozila visoke mobilnosti HAMVI, koji je prošao sa odličnim rezultatima kompleksa ispitivanja u Tehničkom opitnom centru.\nOn dodaje da je prva serija postolja ugrađena u ova borbena vozila.\nU većem delu remontnih hala realizovano je grejanje radnog prostora, a Petković ističe da će biti nastavljen trend infrastrukturnih radova i u ostalim remontnim i proizvodnim halama i stvarati povoljni uslovi za rad.\nPetković je rekao da je za bolju realizaciju osnovne delatnosti i pružanje još boljih rezultata rada, neophodna popuna nedostajećih kadrova.\n"Tome ćemo posvetiti posebnu pažnju u narednom periodu i po ovom pitanju očekujemo nesebičnu pomoć pretpostavljene Komande i Uprava Generalštaba Vojske Srbije. Uvereni smo da će Zavod u narednom periodu imati bitno mesto i ulogu u Vojsci Srbije u izgradnji njenih operativnih i funkcionalnih sposobnosti", zaključio je Petković.\nObeležavanju dana TRZ prisustvovali su predstavnici grada, načelnik Moravičkog okuga, direktori javnih preduzeća i ustanova, a predstavljena je borbena i neborbena tehnika.


Novi Chevrolet Aveo - AutoPortal.rs\nHome > Auto vesti > Predstavljamo > Novi Chevrolet Aveo\nNovi Aveo naći će se na tržištu ovog leta, a dizajniran je da unapredi uspeh brenda na veoma konkurentnom tržištu malih automobila.\nNovi Aveo naći će se na tržištu ovog leta, a dizajniran je da unapredi uspeh brenda na veoma konkurentnom tržištu malih automobila. Ovaj model će biti u ponudi kao hečbek i kao limuzina, a obe verzije odlikovaće se izuzetnim karakteristikama vožnje i upravljanja, sportskim i sofisticiranim dizajnom, kao i prostranošću i efikasnom potrošnjom goriva.\nKapacitet prtljažnika nočbek verzije je 502 litra, što ga svrstava među najbolje u klasi; hečbek model raspolaže sa 690 litara prostora za odlaganje kada je zadnje sedište oboreno – ovo je više nego dovoljno za vikend putovanja ili za vožnju do tržnog centra.\nNovi Chevrolet Aveo u verziji sa pet vrata u prodaji u Srbiji naći će se krajem Juna po ceni već od 9,150 EUR za model sa klimom.


Vesti online / Vesti / Svet / Bregzit sve više komplikuje veze Britanije i EU\nOvim vozovima, kojima ljudi svakodnevno idu na posao iz Velike Britanije u Franucusku i obratno, mogao bi biti zabranjen ulazak na francusko tlo, ukoliko ne dođe do sporazuma o "Bregzitu", upozorava ministar evropskih poslova Natali Loisi.\n- Ne možemo se probuditi 30. marta naredne godine i reći svojim građanima i firmama da nikada nismo mislili da bi se to moglo dogoditi, pa zbog toga nismo spremni - poručuje ona.\nFrancuska već preduzima mere kako bi dočekala spremna sve mogućnosti, pa će uskoro u parlamentu biti predstavljen i nacrt zakona koji uključuje razne scenarije za Bregzit. Istovremeno, glavni pregovarač EU Mišel Barnije upozorava da su neprihvatljivi ključni elementi britanskog plana o trgovinskim odnosima nakon Bregzita.\nOn je nedavno poručio da EU neće prihvatiti prijedloge Londona o stvaranju zone slobodne trgovine za industrijska dobra, kao ni mogućnost da Velika Britanija prikuplja carine na robu koja ulazi na njenu teritoriju, a čije je krajnje odredište EU.\n- To bi dovelo pod znak pitanja integritet našeg slobodnog tržišta, što ne dolazi u obzir - navodi on.\nOko 80 odsto dogovora Londona i Brisela je usaglašeno, ali sve može propasti ako ne bude postignut sporazum o granici između Severne Irske i Irske, članice EU. Zemlje EU će verovatno sredinom novembra održati samit o Bregzitu, za kada je planirano potpisivanje sporazuma o izlasku Velike Britanije iz Unije.


Tome u prilog ide i činjenica da se u čuvenom gradu na Bosforu mogu videti brojne, prilično različite a opet, majice sa jednim motivom - trenerska legenda je u centru pažnje.\nObradović je prošle godine prvi put odveo "Fener" na F4 Evrolige, a ove, 2017. koja je na izmaku, sa turskim klubom je osvojio elitno evropsko klupsko takmičenje.\nTada je u velikom finalu pobeđen Olimpijakos, što Obradoviću nije bila neka naročita novost, imajući u vidu dominaciju koju je nad crveno-belima iz Pireja imao tokom svog mandata u gradskom rivalu iz Atine, Panatinaikosu, sa kojim je pet puta bio prvak Evrope.\nŽocooj ekipi i sada ide solidno u elitnom takmičenju, iako ne baš idealno - sa učinkom 9-6 zauzima petu poziciju, no vodeći CSKA je udaljem samo tri pobede (12-3).\nU turskom prvenstvu "Fener" se vraća u šampionski ritam, i polako ali sigurno se probija ka vrhu. Tome je poslužila i "smena" Bešiktaša sa treće pozicije, pobedom u diretnom duelu, u kome je zablistao Marko Gudurić.\nTurci, stoga, sa pravom cene Željka Obradovića i njegov košarkaški um, ali on nije jedini koji u toj zemlji od naših sunarodnika, košarkaških radnika, izaziva veliku pažnju i poštovanje.\n"Obradovićevi vojnici" - jedna od majica sa likom Željka Obradovića\nTo je, svakako, slučaj i sa uspesima Marine Maljković i Ane Dabović u ženskoj košarci, odnosno, kada je Istanbulu reč, Nikoli Kaliniću i, posle odlaska idola "Fenerovih" navijača Bogdana Bogdanovića u NBA, Marku Guduriću.


Izabrao je Srbiju ispred BiH, a sada mu se smiješi transfer u Juventus\nZAPAŽEN U SEVILLI\nSrpski reprezentativac Nemanja Gudelj mogao bi na zimu ili ljeto napraviti transfer karijere.\nKako strani mediji navode, za njegove usluge zainteresovan je Juventus koji je Sevilli spreman platiti oko 20 miliona eura. Gudelj je ove sezone za Sevillu odigrao 11 utakmica u svim takmičenjima.\nPodsjećanja radi, Gudelj je mogao zaigrati i za reprezentaciju BiH. N/FSBiH ga je kontaktirao još dok je bio u Holandiji, ali je Gudelj kao rođeni Beograđanin ipak odabrao Srbiju za koju je do sada nastupio 33 puta.\n'Edin Džeko je vrhunski fudbaler, ali Roma igra dobro i bez njega'\nJuventus daje igrača za Džeku, a bivši klub mu obećava i mjesto direktora!


Roksi Vašington, majka šestogodišnje ćerke Džordža Flojda, rekla je da porodica traži pravdu za njegovo ubistvo\nĐijana Flojd, šestogodišnja ćerka Džordža Flojda koji je preminuo posle brutalnog policijskog privođenja, i njena majka Roksi Vašington obratile su se javnosti na konferenciji za novinare u Mineapolisu i zatražile pravdu za njegovo ubistvo.\nPrisutni su bili i advokati porodice kao i nekdašnji NBA košarkaš Stiven Džekson, koji je Džordža Flojda poznavao od detinjstva.\n"Želim pravdu za njega jer je bio dobar čovek. Mnogo je voleo Đijanu", rekla je Roksi Vašington.\nRoksi Vašington i Đijana Flojd\nFlojd je preminuo prošle nedelje pošto mu je policajac Derek Čovin držao koleno na vratu 8 minuta i 46 sekundi, tokom privođenja zbog pokušaja da u prodavnici plati falsifikovanom novčanicom od 20 dolara. Čovin je optužen za ubistvo, dok su preostala trojica policajaca koja su učestvovala u privođenju, otpuštena s posla.\nSmrt Džordža Flojda je pokrenula proteste i nerede širom Amerike koji traju već osam dana.\nProtesti i nemiri širom SAD - traži se pravda za Džordža Flojda\nRoksi Vašington se osvrnula i na to što je samo jedan od policajaca optužen za ubistvo, a ostala trojica nisu. Rekla je da će oni biti u mogućnosti da "dočekaju da njihova deca završe školu i da se venčaju, a Flojd to nikada neće moći".\n"Želimo da pokažemo svetu da Džordž Flojd nije samo ime, nije samo neka parola koja se uzvikuje. On je bio prava osoba, dobar čovek. Ovde su ljudi koji su ga voleli", rekao je advokat Džastin Miler.\nNalaz državnog patologa u Minesoti pokazao je da Flojd nije umro od gušenja tokom privođenja, dok je nezavisna obdukcija pokazala suprotno.\nPorodica Džordža Flojda negira nalaze državnog patologa i tvrdi da on jeste preminuo zbog toga što mu je policajac držao koleno na vratu.\nMasovni protesti u SAD, papa osudio rasizam i nasilje\nProtesti u SAD očima doseljenika sa Balkana


Lavrov razgovarao sa bugarskim ambasdorom o UN\nM. K. 12. septembra 2016. 17:20\nŠef ruske diplomatije Sergej Lavrov razgovarao je danas sa bugarskim ambasadorom Bojkom Kocevim o „aspektima rada UN“, saopštio je ruski MIP, bez detalja, dok TAS S podseća na špekulacije bugarske štampe o umešanosti Moskve u igre oko zamene bugarskog kandidata za genseka UN.\nTAS S navodi izjavu portparolke MIP Marija Zaharove da je Moskva upoznata sa pisanjem bugarske štampe o tome da je Rusija “navodno uvučena u igre oko zamene kandidata” za generalnog sekretara UN i da rukovodstvo Bugarske namerava da “promeni svoju odluku i pod uticajem stranih igrača imenuje drugog kandidata”.\nZaharova je takve informacije nazvala “pokušajem da se Rusija uvuče u zakulisne igre”.\nKako je dodala, nemačka kancelarka je na marginama samita G20 u Hangdžou pokušala da razgovara sa ruskim liderima o mogućoj podršci ruske strane jednom bugarskom kandidatu – ali ne ovom koji je zvanično nominovan, a Moskva je „jasno“ ukazala Merkelovoj da je „bilo koji direktni ili indirektni pokušaj da utiče na Bugarsku neprihvatljiv.“\nSeverna Koreja želi direktne pregovore sa SAD\nBerlin je danas odgovorio, optuživši Moskvu za lažne tvrdnje da je kancelarka Merkel pokušala da izvrši pritisak na Bugarsku da izabere novog kandidata za generalnog sekretara UN.\nMediji su preneli da Bugarska razmišlja da istakne potpredsednicu Evropske komisije Kristalinu Georgijevu kao novog kandidata za generalnog sekeratra UN umesto direktorke Uneska Irine Bokove koja se nije dobro kotirala u trci.\nTu vest je indirektno potvrdila bugarska ministarka unutrašnjih poslova Rumijana Bašvarova koja je, kako prenosi bugarska agencija BTA, rekla da Bokova „nije bila ubedljva“ u trci i da verovatno neće pobediti.\nBokova je pre početka glasanja važila za jakog kandidata budući da dolazi iz istočne Evrope na koju je prema nepisanom pravilu o rotaciji ovoga puta red da da generalnog sekretara i u trenutku kada mnogi smatraju da bi na čelu svetske organizacije po prvi put u istoriji trebalo da se nađe žena.\nambasador Bugarskekandidat za generalnog sekretaraLavrov


ZAPAD NA BALKAN ŠALJE LOŠIJE PASTE ZA ZUBE, DETERDŽENTE, ČOKOLADE, MLEKO, MESNE PROIZVODE.. E sad se spremaju kazne ZA PONIŽAVANJE POTROŠAČA\nEvropski parlament formiraće radno telo koje će kontrolisati da li kompanije na istočno evropsko tržište šalju lošije paste za zube, deterdžente, čokolade, mleko, mesne proizvode u odnosu na proizvode na Zapadu\nPraksa dovođenja u zabludu potrošača od multinacionalnih kompanija koje su kupcima istočne Evrope prodavale razne proizvode lošijeg kvaliteta od onih namenjenim razvijenim zemljama EU, uskoro bi mogla\nEvropski parlament, s većinom od 464 glasa "za", izglasao je izveštaj o različitom kvalitetu proizvoda za istočna i zapadna tržišta. To znači da je EU prepoznala i priznala da veliki svetski brendovi proizvode iste proizvode različitog kvaliteta, bolje za zapadnoevropske zemlje, a lošije za istočnoevropska tržišta,\nuključujući i Balkan. Sada sledi promena smernice o nepoštenoj praksi, kao i osnivanje odvojenog evropskog tela koje će se baviti regulacijom i tržišnom kontrolom. S novim smernicama biće kažnjeni proizvođači koji budu prodavali iste proizvode različitog kvaliteta.\nProizvodi svetskih marki na balkanskom tržištu samo su izgledom slični onima u zapadnoj Evropi. Građani iz deklaracije mogu videti šta se sve nalazi u proizvodu koji su kupili, ali ne i da li je li taj proizvod bolji ili lošiji nego u ostatku Evrope.\nPaste za zube, deterdženti, čokolade, šamponi, pa čak i mleko, mesni proizvodi, uređaji i kozmetika\ndaleko su nekvalitetniji na Balkanu u odnosu na proizvode na Zapadu. Tako na balkansko tržište stižu čokoladni proizvodi s više šećera, a manje lešnika i kakaa, dok je miris deterdženata za odeću nepostojaniji od istih artikala koje koriste građani u zapadnoj Evropi.\nU zemlje Balkana roba lošijeg kvaliteta stiže uglavnom iz Rumunije, Poljske, Bugarske i Mađarske, gde velike kompanije imaju proizvodnju namenjenu istočnom tržištu.\nEvropsko udruženje za srčane bolesti nedavno je problem dvostrukog kvaliteta proizvoda povezala s rizikom od srčanih i kardiovaskularnih bolesti koji je daleko veći u srednjoj i istočnoj Evropi. Postoje istraživanja koja pokazuju i da je hrana u jugoistočnoj Evropi mnogo slanija. Dugoročno, takve razlike u proizvodima dovode do zdravstvenih rizika, kazala je Biljana Borzan, poslanica u Evropskom parlamentu. Upravo je njeno istraživanje pokazalo da je HIPP dečja hrana u Hrvatskoj manje zdrava, pa je nakon objave rezultata HIPP povukao proizvod s polica hrvatskih prodavnica.


Pahor u Beogradu: Izjave o promeni granica ugrožavaju mir | TRT Srpski\nPahor u Beogradu: Iz...\n28.11.2021 ~ 11.04.2022\n- Predsednik Slovenije Borut Pahor istakao je danas da izjave o promeni granica na Zapadnom Balkanu ugrožavaju mir i bezbednost u regionu, da to važi za sve koji se u poslednje vreme služe takvim izjavama, i da jedini odgovor na rast nacionalizma i ideje o promeni granica na Zapadnom Balkanu jeste proširenje Evropske unije (EU), javlja Anadolu Agency (AA).\nOcenio je da je proces uključivanja Zapadnog Balkana u EU suviše spor i da zbog toga jačaju politike nacionalizama i promene granica, koje su opasne za mir i bezbednost.\nNaveo je da se u razgovoru sa Vučićem složio da, ako bi EU u vrlo kratkom vremenu uspela da otvori svoja vrata za sve narode i države Zapadnog Balkana, ne bi više bilo povećanja nacionalizma i razmišljanja o promeni granica, i da je zato u prirodnom interesu EU da širenje na Zapadni Balkan ostane u agendi Evropske komisije, Evropskog saveta i Evropskog parlamenta.\nPahor je rekao da sa odobravanjem gleda na inicijativu "Otvoreni Balkan" zato što je ne vidi kao alternativu proširenju EU već kao paralelni proces koji inspiriše saradnju država u regionu i otklanja bilateralne i multilateralne probleme koji bi mogli da ugroze mir, bezbednost i ekonomsko blagostanje.\nDodao je da će se tokom susreta sa predsednicom Kosova Vjosom Osmani i premijerom Kosova Aljbinom Kurtijem, koji su planirani za ponedeljak u Prištini, založiti za to da dođe do implementacije Briselskog sporazuma u okviru dijaloga između Prištine i Beograda koji je, kako je ocenio, "zastao, što izaziva zabrinutost, i trebalo bi da se nastavi, jer zastoj nikome ne koristi".\nUpitan da li je Pahora pitao zašto EU ne osuđuje izjave albanskih zvaničnika o tome da bi trebalo da se formira "velika Albanija", srbijanski predsednik Aleksandar Vučić je istakao da Pahor nije odgovoran za to, i ocenio da EU već kasni sa reagovanjem jer su te izjave date pre deset dana.\n"Zamislite da mi ovde počnemo da pričamo - a ne pričamo i nećemo da pričamo - o ujedinjavanju s nekim drugima, bilo bi potrebno minut i po da reaguju iz Brisela i svih evropskih gradova", požalio se Vučić.\nVučić je ocenio da vlada stav da Srbi nemaju pravo da pričaju o ujedinjavanju, dok svi drugi to pravo imaju.\n"Jednom da je neko pomenuo formiranje 'velike Srbije' - obesili bi me u Briselu, a formiranje 'velike Albanije', to nema veze, to je usput, onako", rekao je Vučić.\nVučić je rekao da bi Srbija trebalo da otvori nove klastere u pristupnim pregovorima sa EU, jer je ispunila uslove, ali da ne zna da li će oni biti otvoreni, jer u EU postoji princip da se pronađe neka zemlja koja će tražiti da se zbog bilateralnih razloga nešto zaustavi i naveo da "tako Bugarska radi sa Severnom Makedonijom", i da će tako u slučaju Srbije "učinti Hrvatska, ako zatreba, ili neko drugi".\nNaveo je da ne želi nikome da se dodvorava, da je Srbiji najvažnije da se razvija i naveo da se Srbija najbrže kumulativno razvija u celoj Evropi.\nU vezi sa protestima koji se održavaju u Srbiji zbog izglasanih zakona o eksproprijaciji i referendumu i reakcije policije koji prate te proteste, Vučić je ocenio da je to "mnogo imanentnije" u EU nego u Srbiji, uz naglasak da u Srbiji "nemamo vodene topove i ništa živo ne koristimo" i da je srećan što "u Srbiji sve normalno funkcioniše".\nOcenio je da u Srbiji "možda ima malo viška demokratije, svi mogu da zatvaraju lokalne puteve i auto-puteve, što građani u EU nemaju pravo", izrazio nadu "da ćemo valjda i mi dostići taj demokratski nivo" da država protiv onih koji blokiraju puteve reaguje u skladu sa Ustavom i zakonom, i da će oni koji protestuju jednog dana shvatiti da "nije normalno" blokirati puteve u Srbiji.\nTagovi: #Predsednik Slovenije Borut Pahor


Tači traži učlanjenje Kosova u INTERPOL i poništavanje poternica Srbije\nPredsednik Kosova, Hašim Tači izjavio je da Kosovo ispunjava sve uslove za učlanjenje u INTERPOL, kao i da je od od genrealnog sekretara INTERPOL-a, Jürgena Stocka, tražio da se sve političke poternice Srbije ponište.\nTači i Stock razgovarali su u okviru Konferencije za bezbednost u Minhenu. Na ovom sastanku se razgovaralo o mogućnostima prijema Kosova u ovu organizaciju, kao i o načinu produbljenja saradnje sa INTERPOL-om.\n„Mi imamo potrebu za INTERPOL-om, ali i INTERPOL ima potrebu za Kosovom, za što bržim informisanjem“, rekao je Tači.\nGeneralni sekretar INTERPOL-a, Jürgen Stock, rekao je da je otvoren za Kosovo i da očekuje da se okončaju unutrašnje procedure i započne razmatranje prijave Kosova za učlanjenje.\nTači i Stock razgovarali su i o pitanju zaustavljanju građana Kosova zbog poternica Srbije, govoreći da takve poternice nisu održive i da su politički motivisane, a Tači je tražio da se političke poternice Srbije ponište.


VELIKI USPEH FLAUTISTKINJE MARIJE OBRADOVIĆ\nutorak, 23 januar 2018 12:08\nJedna od najtalentovanijih učenica u istoriji valjevske muzičke škole, flautistkinja Marija Obradović, učenica 4. razreda OMŠ u klasi prof. Aleksandra Burkerta, 19. januara je donela još jedno vrhunsko odličje sa medjunarodnog takmičenja u Ljubljani u Valjevo. Ova talentovana devojčica je nastupila na 4. medjunarodnom takmičenju mladih flautista „Emona“ na konzervatorijumu za glazbu i balet, i u ogromnoj konkurenciji uz sjajnu klavirsku saradnju prof. Olivere Pantelić uspela da osvoji zlatnu plaketu.\nOvo priznanje nije prvi veliki uspeh Marije Obradović na „medjunarodnom“ terenu. Iza nje su visoke, uglavnom prve nagrade osvojene u Italiji, Holandiji, Makedoniji kao i na desetine nagrada , najvećim delom laureata na republičkim i medjunarodnim takmičenjima u zemlji i nagrada na koju je MŠ „Živorad Grbić“ posebno ponosna, zvanje apsolutnog pobednika 18. medjunarodnih susreta flautista „Tahir Kulenović“ održanih u Valjevu, 2016. godine.\nMlada umetnica sa svojih 11 godina poseduje harizmu, muzikalnost i virtuozitet koji krase vrhunske zrele umetnike i iskreno se nadamo da će joj društvene okolnosti u budućnosti doneti tretman kakav njen talenat sa pravom zaslužuje


ZA 122 STRANCA ZABRANJEN ULAZAK U RUSIJU NA 40 GODINA: Za tri meseca sa granice vraćeno 24.455 označenih kao pretnja po bezbednost\nskupo ih koštao marš za navaljnog\nandrej mlakar\t 24.04.2021. 19:36h 20:23h\nRusko Ministarstvo unutrašnjih poslova zabranilo je ulazak u zemlju za 122 strana državljanina za koja se utvrdilo da su ove godine učestvovala u nelegalnim protestima u Moskvi. Takođe njima je zabranjen i ulazak u Rusiju u narednih 40 godina.\nGovoreći na sastanku o bezbednosti, imigraciji i međuetničkim odnosima u Ruskoj javnoj komori, šef odseka za migracije moskovske policije otkrio je da će glavni grad zabranjivati sve one koji predstavljaju pretnju javnoj bezbednosti i javnom redu.\n„Jedinice za migraciju donele su odluku da ne dozvole ulazak u narednih 40 godina za 122 strana državljana koji su učestvovali u nelegalnim akcijama i protestima na teritoriji Moskve“, rekao je Dmitrij Sergienko.\nIako Sergienko nije precizirao na kojim protestima su učestvovali ovi strani državljani, verovatno je da je većina prisustvovala januarskim marševima podrške zatvorenom aktivisti Alekseju Navaljnom, tražeći da on bude pušten iz zatvora.\nPočetkom februara, Moskva je proterala diplomate iz Nemačke, Švedske i Poljske, optužujući ih da prisustvuju demonstracijama, uprkos prigovorima vlasti\n"Ne mešajte se u unutrašnja pitanja suverene države. I preporučujemo da se svako bavi svojim problemima", rekla je portparolka Ministarstva spoljnih poslova Marija Zaharova za moskovski poslovni dnevnik RBK.\n"Verujte mi, u tim zemljama ima dovoljno sopstvenih problema, ima dosta problema s kojima se treba pozabaviti."\nSergienko je takođe primetio da je u poslednja tri meseca moskovska policija zabranila ulazak u Rusiju za 24.455 stranca „sklonim prekršajima“.


KORUPCIJA NOVI BEOGRAD: Čudotvorac s televizijskih ekrana\n„Ritmično tapšanje najavljuje čudotvorca. Zaglušujući aplauz nadjačava himnu dok na binu stupa prvi čovek nacional-populističke Srpske napredne stranke. Vučić, Vučić, skandira masa...“ Tako počinje analiza Tomasa Rosera, dopisnika berlinskog socijalističkog lista Nojes Dojčland koji je obišao predizborni miting SNS u Zrenjaninu.\nPod naslovom „Vučić jaše svog Balkanskog tigra“, podseća se na brojna obećanja o tome da će Srbija biti šampion ekonomskog razvoja na Balkanu, ali i navodi da su rezultati mizerni. „Neumorno ovaj dugoprugaš izbornih kampanja polaže kamene-temeljce za nove fabrike, otvara deonice autoputa i nove školske toalete. Ipak, uprkos njegovom kredu o Srbiji kao Balkanskom tigru, posrnuli EU-kandidat zaostaje čak i u regionalnom poređenju.“\n„S obzirom na ubedljivu većinu u parlamentu koju SNS ima, postoje oprečna tumačenja o tome da li je raspisivanje izbora bilo neophodno. Neki kritičari prebacuju Vučiću da prevremenim izborima samo odlaže nužnu likvidaciju gubitaških državnih preduzeća i tako koristi priliku da produži sebi mandat pre gašenja firmi. Drugi analitičari opet veruju da Vučić želi da iskoristi svoju dobru poziciju da bi de osvetio partijama proevropske konkurencije – i gurnuo ih u vanparlamentarnu provaliju“, piše Roser i ovako zaključuje tekst:\n„Perfektno podmazana PR-mašinerija podržana je od medija koji su gotovo bez izuzetka dovedeni na liniju vlasti. Medijska sveprisutnost premijera je, međutim, samo jedan od stubova njegovog uspeha. Privremeno hapšenje šefa Delte Miroslava Miškovića – koji je kao najbogatiji čovek zemlje za mnoge omraženi simbol korumpiranog profitera tranzicije –još 2012. trajno je diglo Vučićevu popularnost do nebesa. Doduše, ništa se nije promenilo u sistemu politike tesno povezane s oligarsima. Ali razjedinjena opozicija ne zna na tome da poentira.“\nDopisnik uglednog Noje cirher cajtunga Andreas Ernst posvećuje se upravo slabašnoj opoziciji, uz konstataciju da je to veći razlog Vučićeve popularnosti od ekonomskih uspeha kojih zapravo i nema: „Nakon poraza pre četiri godine, Demokratska stranka se sama demontirala. Njeni lideri, odreda opremljeni velikim egom, posvađali su se čim su izgubili moć i izvore novca. Osnivali su nove partije poput bivšeg predsednika Borisa Tadića ili su se vratili biznisu poput Dragana Đilasa, bivšeg gradonačelnika Beograda koji se obogatio u poslu sa oglašavanjem. Novi partijski šef Bojan Pajtić je temeljno omanuo u stvaranju novog početka – nije bilo čak ni ozbiljne programske diskusije.“\nŠvajcarski list dalje piše da slabe šanse opozicije počivaju i na „apsolutnoj medijskoj dominaciji koju Vučić uživa – i to ne samo tokom kampanje. Na velikim televizijama koje oblikuju javno mnjenje šef vlade je sveprisutan: vidimo ga kako potpisuje ugovore sa stranim investitorima, otvara puteve, disciplinuje ministre i sastanči sa evropskim liderima. Političke debate su gotovo potpuno iščezle iz televizijskih programa. Kontra-javnost se preselila na internet i tamo su kritičari među svojima. Medijska kontrola počiva na zavisnosti od državnih oglasa i na autocenzuri loše plaćenih novinara kojoj se opire tek manjina.“\nErnst u svom tekstu dodaje da „dobar deo Vučićevog prestiža počiva na međunarodnom uspehu. On – s pravom – uživa ugled garanta regionalne stabilnosti i trudi se da uspostavi dobre komšijske odnose. Sa Kosovom je potpisao sporazum o normalizaciji. Posetio je Sarajevo i dva puta Srebrenicu i tamo naglasio koliko su mu važni srpsko-bošnjački odnosi. Iako Zagreb iz sitničavih razloga blokira pregovore Srbije i EU, Vučić – inače sklon izlivima besa – uzdržava se u komentarima. Njegova dobrosusedska politika mu je donela simpatije u Briselu i Berlinu, a svakako ne škodi i njegovo oduševljenje za sve što je nemačko. U društvu poput srpskog, društvu koje veruje u autoritete, Vučićeva popularnost je izraz nade da će snažni vladar unaprediti zemlju zahvaljujući dobrim odnosima sa svetskim moćnicima.“\nUgledni Zidojče cajtung piše pod naslovom: „Ciljano na sve strane“. Dopisnica Nadija Pantel ovako sumira centralnu Vučićevu poruku, kako kod kuće, tako i u inostranstvu: „Ja mogu sa svima. Sa radikalno nacionalističkim predsednikom Republike Srpske Miloradom Dodikom, baš kao i sa bosanskim muslimanima. Sa NATO-om, baš kao i sa Rusijom. Sa kritičarima Evrope, baš kao i sa prijateljima Evrope.“\nLevičarski Tagescajtung iz Berlina konstatuje da kritike na račun Vučića iznose tek pojedinačni glasovi i mediji te da više nema debata između ljudi koji različito misle. „Ni SNS ni prozapadna opozicija ne uvode ideologiju u igru. Svejedno je ko se i kako predstavlja demohrišćaninom ili socijaldemokratom. Kosovo više nije tema pa ni neporavnati računi iz ratova devedesetih. Većinu ljudi u Srbiji je, izgleda, baš briga i za demokratiju po sebi. Većem delu Srba je važno samo jedno: bolji životni standard. I tako se sve vrti oko vere u Vučića. Reformatora, neumornog borca za dobrobit Srbije. Za opoziciju je on majstor masovnih iluzija koji narodu spretno prodaje nadu u bolje sutra. Većina Srba u njega polaže nade. SNS ima jednostavan moto: privredni rast, investicije, poslovi – Vučić.“\nDopisnik lista iz Beograda, Andrej Ivanji, navodi i da Vučić uprkos podršci na koju može da računa stalno ponavlja da će izgubiti izbore. „To pogađa u srž: sve osim apsolutne većine bio bi poraz. Jer on crpi svoju moć iz podrške naroda na osnovu koje uzima sebi za pravo da se izdigne iznad institucija i odbaci svaku kritiku. Vučić zna: ako narod i u najmanjoj meri posumnja u njega, to bi mogao da bude početak kraja njegove solističke vladavine.“\nОбјавио Korupcija Novi Beograd у 11:09


Erste liga startuje 28. oktobra – Super Košarka\nErste liga startuje 28. oktobra\nDirektorijum klubova Erste crnogorske lige održan je u prostorijama Košarkaškog saveza Crne Gore. Sastanku su prisustvovali predstavnici svih 11 klubova koji će se takmičiti u sezoni 2017/2018, kao i generalni sekretar KSCG Petar Popović, direktor lige Danilo Mitrović i komesar lige Miomir M. Mugoša.\nObavljen je žrijeb parova za novu sezonu koja počinje 28/29. oktobra, a predstavnici klubova upoznali su se sa kalendarom takmičenja i Propozicijama takmičenja.\nŽrijebom je određeno da će se u prvom kolu, koje je na programu 28/29. oktobra, sastati: Teodo – Jedinstvo 1950, Studentski centar – Primorje 1945, Ulcinj – Ibar, Sutjeska – Lovćen 1947. Danilovgrad – slobodan\nU regularnom dijelu takmičenja, koje će se igrati po dvokružnom bod sistemu, nastupaće devet klubova. Po završetku ligaškog dijela takmičenja, četiri prvoplasirane ekipe izboriće plasman u Super ligu u kojoj će se priključiti Budućnost Voli i Mornar.\nNakon odigranih svih deset kola u Super ligi, četiri najboljeplasirane ekipe boriće se za titulu Prvaka Crne Gore kroz Plej-of.\nPolufinale će se igrati na dvije, dok će se finale igrati na tri dobijene utakmice. Prvak Crne Gore stiče pravo igranja u Prvoj ABA ligi, a eventualno drugo mjesto u ABA ligi izboriće najboljeplasirana ekipa iz Super lige.\nPreostalih pet ekipa iz ligaškog dijela, takmičenje nastavljaju u Play Out ligi koja će se igrati uporedo sa Super ligom.\nPrvak Prve B lige ulazi direktno u Prvu A ligu za sezonu 2018/19, a najslabijeplasirana ekipa iz Prve A lige igraće dvije baraž utakmice sa drugoplasiranom ekipom iz I B MCKL za popunu Erste lige za sezonu 2018/19. godine.\n← Sjajni Novović debitovao u Portugalu\nPrva B liga će se igrati po trokružnom bod sistemu →


U Zaječaru održana debata na temu „Sinergijom do bolje javne uprave“: Građani ključni u procesu reforme javne uprave | Radio Magnum 103 MHz\nHome / Ritam grada / U Zaječaru održana debata na temu „Sinergijom do bolje javne uprave“: Građani ključni u procesu reforme javne uprave\nU Zaječaru održana debata na temu „Sinergijom do bolje javne uprave“: Građani ključni u procesu reforme javne uprave\nOkrugli sto na temu „Sinergijom do bolje javne uprave“, organizovan je u Regionalnoj agenciji za razvoj Istočne Srbije – RARIS u Zaječaru.\nOkrugli sto je osmišljen kao svojevrsna debata tokom koje su predstvanici institucija, policije, obrazovanja, zdravstva, imali priliku da izlože svoje probleme, zapažanja i pojedinosti koje imaju u svom radu i u procesu reformi svojih institucija.\nCilj okruglog stola koji je deo je dvogodišnjeg projekta „Partnerstvom do dobre JAvne uprave“ je pronalaženje metoda da se u sinergičnom delovanju javnih uprava i organizacija civilnog društva u gradu Zaječaru, rad javnih službi dodatno poboljša i približi građanima Zaječara.\nPrema rečima Tare Tepavac, iz Evropskog pokreta u Srbiji, sama motivacija i cilj projekta „Partnertsvom do JAvne rasprave“ je da se građanima obezbedi mehanizam za uključivanje u proces reforme javne uprave.\n„S obzirom na to da je to proces koji treba da bude prilagođen njihovim potrebama, naš cilj je da građani sa nama podele njihove ideje, utiske, iskustva o tome kakva im je javna uprava potrebna, istovremeno da ih motivišemo da se uključe u ceo proces jer su upravo oni ti koji finansiraju javne usluge. Drugi aspekt ovog projekta je istraživački aspekt. Mi srovodimo istraživanja i analize o trenutnom procesu javne uprave, kao i kampanju „Ja u centru pažnje, ja kao javna uprava“ a istovremeno i „Ja kao građanin“.\nKatarina Tadić, iz Centra za evropske politike, je na sastanku istakla da su se u okviru projekta pre svega, fokusirali na tri grupe javnih usluga, usluge u primarnoj zdravstvenoj zaštiti u Domovima zdravlja, upis dece u predškolske ustanove i osnovne škole i usluge administrativne službe policije.\n“ Ono što naši rezultati pokazuju jeste da zadovoljstvo građana preovlađuje nad nezadovoljstvom. Postoje određeni sistemski problemi koji su prepoznati od strane građana u sistemu zdravstva. To su pre svega, čekanje i redovi, sporost same administracije kao i dužina čekanja na pregled. Sa druge strane, ono što naša istraživanja pokazuju je da su građani dosta neinformisani kada se radi o pravima pacijenata, pa posebnu pažnju treba obratiti i na taj problem“.\nGrađani svoje sugestije, priče i iskustava u oblasti primarne zdravstvene zaštite, upis dece u predškolske ustanove i osnovne škole, kao i u oblasti administrativne službe policije, mogu da pošalju na www.moja uprava.rs\nSvi problemi će biti razmotreni i analizirani a zatim prosleđeni nadležnim institucijama uz zahtev da na njih reaguju.


Za primarnu separaciju otpada iz IPA 2017 šest miliona evra – Poslovni portal o upravljanju otpadom i reciklaži\nZa primarnu separaciju otpada iz IPA 2017 šest miliona evra\nMinistar za evropske integracije Jadranka Joksimović i šef Delegacije Evropske unije u Srbiji, ambasador Sem Fabrici i državni sekretar Ministarstva za zaštitu životne sredine Dragan Jeremić boravili su u Užicu u okviru kampanje “Pogledaj oko sebe”, čiji je cilj da se javnost bliže upozna sa naporima republičkih institucija, lokalnih samouprava i Evropske unije na poboljšanju životne sredine u Srbiji.\nUžice je prvi grad u kome se organizuje jednodnevni obilazak postrojenja izgrađenih uz podršku Evropske unije i predstavljanje uspešnih projekata u oblasti zaštite životne sredine.\nZajedno sa predstavnicima Skupštine Grada Užica na čelu sa gradonačelnikom Tihomirom Petkovićem delegacija je obišla Regionalnu deponiju „Duboko“, izgrađenu uz donaciju Evropske unije, kao i Ženski centar Užice, socijalno preduzeće koje se uspešno bavi reciklažom tekstila, a koje je dobilo podršku Evropske unije kroz Program prekogranične saradnje Srbija-Crna Gora.\nSamo za zaštitu životne sredine u Srbiji, Evropska unija je u poslednjih 19 godina donirala 402 miliona evra, a najviše je investirano u izgradnju pogona za preradu otpadnih voda, regionalnih deponija, izgradnju i obnavljanje sistema vodosnabdevanja, sisteme za zaštitu vazduha, sisteme za upravljanje medicinskim otpadom,naglasio je ambašador Fabrici.\n“Regionalna deponija u Užicu je prva te vrste u Srbiji i izgrađena je donacijama EU i zajmom međunarodnih banaka. Na nju se na godišnjem nivou deponuje 86.000 tona otpada sa područja Zlatiborskog i Moravičkog okruga“, naveo je Fabrici.\n„Danas smo dogovorili dalju saradnju kako bi “Duboko“ nastavilo da posluje na održiv i bezbedan način. U okviru EU PRO finansiraće se u izrada kišne kanalizacije u naselju Krčagovo u Užicu. Kroz kampanju “Pogledaj oko sebe“ želimo da pomognemo da se brzo i odlučno rešavaju problem životne sredine kroz saradnju centralne i lokalne vlasti”, naglasio je Fabrici.\nMinistar Jadranka Joksimović rekla je da će se za nabavku opreme za primarnu separaciju otpada, znači na mestu nastajanja otpada – u domaćinstvima, fabrikama, kompanijama, za regionalne deponije u Uzicu, Pirotu, Pančevu, Srem – Mačva, iz IPA 2017. opredeljeno šest miliona evra.\n“Taj projekat je važan jer će se produžiti vek deponije, koja već sada ima problem prevelike količine deponovanog otpada. Moramo da budemo odgovorni prema sebi i životnoj sredini i da menjamo navike”, naglasila je Joksimović i navela da Srbija godišnje od EU dobije 200 miliona evra bespovratne pomoći.\n“Ove sedmice biće u Briselu potpisan ugovor o još 179 miliona evra bespovratne pomoći iz IPA 2018, što će dodatno unaprediti naš reformski rad. Od tih sredstava, 62 miliona evra biće opredeljeno za postrojenje za prečišćavanje otpadnih voda u Nišu”, najavila je ministar Joksimović.\nDržavni sekretar Dragan Jeremić istakao je da u Srbiji treba da se gradi 160 novih postrojenja za preradu otpadnih voda i da je za to potrebno šest milijardi evra, što će biti nemoguće realizovati bez pomoći EU.\nKampanja „Pogledaj oko sebe“ ima za cilj da promoviše značaj zaštite životne sredine i ujedno podigne svest i pokrene na akciju sve građane, zajednice i institucije Srbije da se angažuju i postanu aktivni u zaštiti životnog okruženja u lokalnim zajednicama širom Srbije.\nKampanja “Pogledaj oko sebe“, koju sprovode Ministarstvo za evropske integracije i Delegacija Evropske unije u Srbiji, zajedno sa Ministarstvom za zaštitu životne sredine, počela je 12. juna i trajaće do polovine jula širom Srbije.\nObjavljeni izveštaji Agencije za zaštitu životne sredine\nIn memoriam: Goran Redžepi, gerilac zelenog srca\nPokret gorana Vojvodine, Društvo za zaštitu i proučavanje ptica Srbije i Ekološki centar „Stanište“ sproveli su istraživanje o tome kako...\nEvropska konferencija posvećena manjinskim i lokalnim medijima okupila je ove godine medijske radnike i novinare, ali i stručnjake iz oblasti...


f Srbija i R Srpska potpisali memorandum - Arhus Centar Subotica\nSrbija i R Srpska potpisali memorandum\nSrbija je danas sa Republikom Srpskom u Beogradu potpisala Memerandum o razumevanju i saradnji u zaštiti životne sredine i održivom razvoju, a najavljeno je da će isti dokument će u toku dana biti potpisan i sa Crnom Gorom.\nMemorandum su u Vladi Srbije potpisali ministarka energetike, razvoja i zaštite životne sredine Srbije Zorana Mihajlović i ministarka prostornog uredjenja, gradjevinarstva i ekologije RS Srebrenka Golić.\nMihajlovićeva je istakla da će memorandum omoguciti da Srbija i RS unaprede zajedničke projekte zaštite životne sredine, od upravljanja otpadom, brige o klimatskim promenama, ali i omogućti bolju razmenu iskustva.\nOna je rekla da će Srbiji danas isti dokumet potpisati sa Crnom Gorom, ali je napomenula da će biti potpisan na drugom mestu, jer pomoćnik ministra za sektor za životnu sredinu Ministarstva odrzivog razvoja i turizma Ivana Vujinović zbog tehničkih problema nije mogla da stigne na zajedničko potpisivanje u Vladi Srbije.\nMinistar prostornog uredjenja, gradjevinarstva i ekologije RS Srebrenka Golić je istakla da će potpisvanje Memoranduma omogućiti podsticanje novih partnerstava u oblasti klimatskih promena, održivog razvoja, upravljanja otpadom, upravljanja otpadnim vodama, pitanju zaštite vazduha, kao i sprečavanja idustrijskog zagadjenja.\nNajavila je da će isti memorandum biti ponudjen i drugim zemljama u regionu i istakla je da je sa ministarkom Mihajlović danas dogovorila niz konkretnih mera. "Verujte, RS je Republika Srbija vodilja. Mi koristimo mnoga vaša iskustva kada je u pitanju legislativa, kada je u pitanju provodjenje medjunarodnih konvencija, medjunarodnih ugovora", rekla Golićeva.\nPotpisivanju Memoranduma Srbije i RS prisustvovala je i državni sekretar u Minsitarstvu živtne sredine i prostornog planiranja Makedonije Sonja Lepitkova.\nOna je rekla da je Republika Makedonija potpisala menmorandum o saradnji sa Srbijom 2002. godine, ali je istakla da je sa Zoranom Mihajlović dogovorila da se ta saradnja mora produbiti i da se "pred evropskim fondovima za prekograničnu saradnju povuče što više novca" za zajedničke ekološke projekte.\nLepitkova je najavila da će državni sekreratar u srpskom ministarstvu koje je zaduženo za ekologiju Vladan Zdraković u ponedeljak doći u Makedoniju, kao bi započeli sa intenzivnim radom na zajedničkim proijektima.\nSrpska ministarka energetike, razvoja i zaštite životne sredine Zorana Mihajlović je izrazila zadovoljstvo što su je danas usvojena i Delaracija o zelenoj ekonomiji i održivom rastu u regionu jugoistočne Evrope, koja će, kako je najavila, biti poslata svim drugim zemljama regiona.\nU Beogradu se danas održava četvrta godišnja regionalna konferencija "Zelena ekonomija - zaštita životne sredine", u čijem radu učestvuju ministri i drugi visoki državni zvaničnici zaduženi za odrzizvi razvoj i zaštitu životne sredine.


Srbija za projekte u Republici Srpskoj dala 88,5 miliona evra od 2014. | Restart Magazin\nSrbija za projekte u Republici Srpskoj dala 88,5 miliona evra od 2014.\n„Od 2014. godine, kada se promenio odnos Srbije prema Srbima u dijaspori, mi smo Republici Srpskoj pomogli sa oko 88,5 miliona evra za različite projekte. Cilj projekta je bio da se poboljša kvalitet život građana i nikada nismo uticali na koje projekte će biti potrošen novac, već smo finansirali ono što je lokalna zajednica tražila”, rekla je Ana Brnabić.\n„Zbog toga je pored ovih projekata u iznosu od 88,5 miliona evra, Nevesinje dobilo dodatnih tri miliona evra”, objasnila je Brnabić. Naglasila je da to nije kraj pomoći i da će podrška Republici Srpskoj, Srbima u BiH, ma i gde živeli biti nastavljena i u narednim godinama, prenosi Tanjug.\nZatim je obišla objekte koji se finansiraju iz budžeta Vlade Srbije, među kojima su Muzička škola „Sveti Roman Melod”, Narodna biblioteka Nevesinje, Dom kulture „Nebojša Glogovac”, Osnovna škola „Risto Proroković” i vrtić „Sveta Evgenija Carica Milica”.\nPodsetio je da je pomoć Nevesinju počela 2018. godine, kada je zahvaljujući sredstvima Vlade Srbije obnovljen Dom kulture „Nebojša Glogovac”.\nAvdalović kaže da je za sada stiglo 1,5 miliona evra, te da je od tih para 500.000 maraka izdvojeno za podršku budžetu, 500.000 maraka za podsticaje privredi, 150.000 maraka za dogradnju vrtića, 100.000 maraka za sanaciju male zgrade Osnovne škole, 450.000 maraka za radove na zgradi u kojoj su Muzička škola, Narodna biblioteka, gradska galerija, kao i 1,3 miliona maraka za puteve.\n„Kada biste prolazili kroz celu Republiku Srpsku možete da vidite da su ovde većinom objekte gradile neke druge imperije, Otomanska, Austrougarska… Teško da se neki može pronaći koji je gradila srpska vlada. Ovo što se danas dešava je promena istorije u pozitivnom smeru”, rekao je Vujadinović.\n← Normalizovan saobraćaj na prelazima Jarinje i Brnjak\nMijatović: Real je u komplikovanoj situaciji →


Predstavnik Telekoma svjedočio na suđenju Zoranu Marjanoviću - Glas Srpske\nPredstavnik Telekoma svjedočio na suđenju Zoranu Marjanoviću\nTanjug 16.09.2021 13:32\nBEOGRAD - Suđenje Zoranu Marjanoviću, optuženom za ubistvo supruge Jelene 2. aprila 2016. godine u Borči, nastavljeno je danas pred Višim sudom u Beogradu saslušanjem predstavnika Telekoma Đorđa Marovića.\nMarović je inače potpisnik izvještaja Telekoma, koji je suprotan navodima vještaka, i u kom se navodi da bi isklučivanje telefona moralo da bude registrovano, što se nije dogodilo u ovom slučaju, kao što je to tvrdio vještak za telekomunikacije Dragomir Vasiljević.\nOn je govorio o mogućnostima detektovanja gašenja telefona i ostao je pri svom izvještaju, ali nije precizno odgovorio da li je Marjanović palio i gasio svoj mobilni telefon u vrijeme ubistva jer ga to niko nije pitao.\nUkazao je da se svako regularno gašenje telefona detektuje kod operatera i da detekcija može da izostane samo u slučaju neregularnog gašenja telefona, a to je vađenjem baterije.\nMarjanovićevi branioci su na to ukazali da iz njegovog telefona ne može da se izvadi baterija kako što je slučaj sa većinom novih "smart" telefona.\nPotom je niz stručnih pitanja ovom svjedoku postavljao vještak za telekomunikacije Dragomir Vasiljević koji je takođe ostao pri svom nalazu da je Marjanović u vrijeme ubistva Jelene isključio telefon na 26 minuta.\nAdvokati Marjanovića su negodovali i prigovarali pitanjima veštaka, ocijenivši da se on ponaša kao "Šerlok Holms".\nTokom detaljnog ispitivanja predstavnika Telekoma, vještak je izvadio aluminijumsku foliju tvrdeći da, kada se njom obavije telefon, operateru ne dolaze signali, odnosno mogu da se ometaju.\nSljedeće suđenje, na kom je planirano saslušanje vještaka za analizu zemlje, zakazano je za 1. i 4. Novembar.\nTužilaštvo ga tereti da je 2. aprila 2016. godine ubio suprugu Jelenu na nasipu u Borči, dok je u neposrednoj blizini mjesta zločina bila je i njihova maloljetna ćerka, koja je tog popodneva sa njima došla na nasip Crvenka u Borči.\nBio je uhapšen 15. septembra 2017. godine, godinu i po dana nakon ubistva.


LICEMERNA MASKA VOJINA ĆETKOVIĆA: Glumio Nemanjića, a smeta mu Republika Srpska • HAPPYTV.RS\nLICEMERNA MASKA VOJINA ĆETKOVIĆA: Glumio Nemanjića, a smeta mu Republika Srpska\nGlumac Vojin Ćetković, koji je sa sa svojim kolegom i prijateljem Dejanom Lutkićem sinoć napustio binu na Svečanoj akademiji u Nevesinju jer su mu smetala obeležnja Republike Srpske i Vojske Republike Srpske, zaboravio je da je glumio u velikom srpskom istorijskom TV spektaklu "Nemanjići, rađanje države". Da sve bude još neverovatnije posle njegovog bestidnog poteza na proslavi Mitrovdana - slave Grada Nevesinja, u seriji je tumačio lik Stefana Nemanje, rodonačelnika srpske države.\nI, samo nepunih godinu dana posle uloge Nemanjića, Ćetković je zgazio obeležja Republike Srpske, koja se krvlju svog naroda i uz neverovatnu hrabrost odbranila i sačuvala postojanje Srba s druge strane Drine. Pre napuštanja Svečane akademije, i ucenjivačkog zahteva organizatorima da uklone obeležja, mogao se samo prisetiti kako se Stefan Nemanjić borio da bi Srbi dobili svoju državu i svoja obeležja.\nDa sve bude još tužnije, "veliki borac protiv obeležja Srba iz RS", glumac Ćetković je poreklom iz Kruševca, iz slavnog Lazarevog grada, prestonici kneza Lazara, koji se prkosno i hrabro suprotstavio velikoj osmanskoj vojsci.\nLicemerno, Ćetković je najnoviju ulogu borca protiv RS pokušao da opere ljubavlju prema Nevesinju, a u svoju odbranu je čak umešao i pokojnog Nebojšu Glogovca, inače svog kuma.\n- Svaki put u Nevesinje dolazim s posebnim osećanjem. Sa radošću sam na Mitrovdan ponovo došao u Nevesinje da govorim poeziju povodom Dana opštine - rekao je glumac u stilu "nisam ja ništa učinio".\nAli, tokom svoje karijere glumio je mnogo likova slavne prošlosti koji su obeležili Srbiju i srpstvo - Lazu Kostića, kneza Lazara...\nPa neka mu je na čast. On je, stvarno, samo glumio. Za honorar.


Ovo je zasluga kolega poginulih za slobodu govora - Muratov\nMuratov je rekao da je radio, da su ga zvali iz Nobelovog komiteta, ali da nije podigao slušalicu, prenosi TAS S.\n- Nisam imao vremena ni da pročitam ceo tekst. Reći ću vam ovo: ovo nije moja zasluga, već Nove gazete i onih koji su poginuli braneći pravo ljudi na slobodu govora - istakao je Muratov.\nNovinari Marija Reša sa Filipina i Dmitrij Muratov iz Rusije dobitnici su Nobelove nagrade za mir za 2021. godinu, saopštila je danas predsednica Norveškog Nobelovog komiteta Berit Rajs-Andersen.\nReša i Muratov odlikovani su zbog "hrabre borbe za slobodu izražavanja na Filipinima i u Rusiji".\nMuratov je jedan od osnivača Nove gazete, bio je glavni urednik od 1995. do 2017. godine i ponovo je došao na to mesto 2019. godine.\nPREMINULO NAJMANJE 14 OSOBA: Masovno trovanje alkoholom u Rusiji\n08. 10. 2021. u 07:51\nPRVI BESPILOTNI TRAMVAJ: U Moskvi se pripremaju za ovaj poduhvat\n08. 10. 2021. u 00:31\nPUTIN SLAVI BEZ POMPE: Predsednik Rusije napunio 69 godina - čestitke od mnogih svetskih lidera\n08. 10. 2021. u 08:15\nnovine Nobelova nagrad za fiziku Rusija vesti Dmitrij Muratov


Press Online :: Hronika :: NAMAMLJEN, RASKOMADAN, BAČEN U KANAL Od detalja monstruoznog ubistva auto-prevoznika podilaziće vas jeza, a uhapšeni se prave ludi\nNAMAMLJEN, RASKOMADAN, BAČEN U KANAL Od detalja monstruoznog ubistva auto-prevoznika podilaziće vas jeza, a uhapšeni se prave ludi\nMilan Filipović (52) iz Kuršumlije, čiji je nestanak prijavljen 22. decembra prošle godine, žrtva je monstruoznog zločina. Ubijen je, najverovatnije, u kući u smederevskoj Ulici Nikole Tesle, da bi potom njegovo telo bilo raskomadano i bačeno u kanal koji od sela Radinac vodi do Velike Morave.\nPrvo je pre nekoliko dana u kanalu pronađen trup, a juče i ruke i noge. DNK analiza je potvrdila da delovi tela pronađeni u kanalu Crvene vode pripadaju nesrećnom čoveku.\nPod sumnjom da su izvršili gnusni zločin, u Smederevu su uhapšeni R. P. (43) i njegova nevenčana supruga S. P. (25). Njih dvoje su, navodno, u kontakt sa Milanom, privatnim auto-prevoznikom, stupili preko Fejsbuka. Ostaje nepoznanica šta je Milana navelo da svrati u Smederevo, a nagađa se je razlog njegovog dolaska bio prethodno načinjeni dogovor sa S.P, koja je htela da radi u njegovoj kafani u Švajcarskoj.\nKuća u Ulici Nikole Tesle gde je ubijen Filipović\n- Ona se javila na oglas za posao i tako su uspostavili kontakt. Motiv ubistva je, po svemu sudeći, koristoljublje, jer je ubijeni, s obzirom na to da je auto-prevoznik koji organizuje ture, a i sam vozi do Švajcarske, po rečima njegovih kolega, uvek kod sebe morao da ima izvesnu svotu gotovog novca - kažu u istrazi.\nS ovim se slaže i izjava koju je dala i Milanova rođaka, koja je i alarmirala javnost objavom o njegovom nestanku, da je u momentu zločina kod sebe imao najmanje hiljadu švajcarskih franaka.\nDa li je tih hiljadu franaka bilo povod za monstruozni zločin, tek treba da se utvrdi istragom. Ono što je za sada sigurno je da su R.P i S.P. u pritvoru.\nNezvanično, ona je potvrdila da je Milan zbog nje došao u Smederevo, odnosno zbog angažmana za rad u njegovoj kafani. Ipak, ona negira ubistvo, za koje tvrdi da ga je izvršio R. P. sa kojim je živela u kući u smederevskoj Ulici Nikole Tesle.\nOn je, prema nezvaničnim saznanjima iz izvora bliskih istrazi, udario Milana lopatom. Osumnjičena tvrdi da je nakon toga otišla od kuće, i da se nije pojavljivala naredna tri dana. Kada je došla, telo ubijenog čoveka je bilo spakovano u tepih i tako je, iznajmljenim kolima, odneto i bačeno u kanal. Da li je baš bilo tako, ko je, kada i kako raskomadao telo, te ovaj zločin učinio još jezivijim, tek treba da se utvrdi, s obzirom da R.P. sve negira, prema nezvaničnim saznanjima.\nOsumnjičena S.P. svoje učešće u stravičnom događanju svodi na prisustvo prilikom početnog incidenta, kada je Milan udaren lopatom, a potom je naredna tri dana "provela u hotelu".\n- Ne zna ih niko u ulici, u toj kući njih nekoliko živi, gazda nije tu, smenjuju se na svaka dva - tri meseca. Dok nije došla policija, nismo znali da su i to dvoje bili stanari, da i takve ovde imamo – zgrožen priča jedan od komšija u ovoj, kako kaže, mirnoj ulici, u kojoj žive većinom stare smederevske porodice.\nZaista, da ispred nije parkiran policijski automobil, za neupadljivu, uvučenu ulicu nedaleko od centra Smedereva i jednu od retkih neomalterisanih kuća, teško da bi neko pomislio da može da bude poprište ovakvog jezivog zločina.\nU kući sada nema nikoga.\nSve je počelo da se odmotava kada je u Požarevcu 27. decembra pronađen beli kombi prokupačkih tablica, kojim je Milan Filipović pošao na put, usput ostavivši sina u Ćupriji, gde je poslednji put i viđen na benzinskoj pumpi. Ključevi su bili u bravi vozila, dokumenta su bila bačena pored kombija i već tada se sumnjalo da se nešto loše dogodilo.\nI to treba da se utvrdi u istrazi, ko je i kada dovezao kombi u Požarevac, da li je možda njime prebačeno telo do kanala.


Projekat vrijedan 962 hiljade evra\nUnapređenje sistema zaštite od poplava zajednički je projekat opštine Višegrad, grada Užice i opštine Bajina Bašta.\nNačelnik opštine Višegrad mladen Đurević i predsjednik opštine Bajina Bašta Radomir Filipović istakli su značaj za lokalne zajednice.\nNadaju se da rijeke Rzav, Kamišina i Rača sada neće praviti veliku štetu u pograničnom području između BiH i Srbije.\n„Svjedoci smo da smo u predhodnih pet – šest godina imali nekoliko poplava za redom. Bila je velika materijalna šteta ali na sreću nije bilo ljudskih žrtava. Vjerujem da će sva ova oprema i izgrađena obalo utvrda u mnogome pomoći cijelom stanovništvu naše opštine i regije“, rekao je Mladen Đurević, načelnik opštine Višegrad.\n„Za lokalne samouprave poput opštine Bajna Bašta i Višegrad ovakvi projekti su jako značajni. Ja želim da napomenem da ovo nije jedini projekat“, navodi Radomir Filipović, predsjednik opštine Bajina Bašta.\nProjekat je trajao dvije godine, finansirala ga je Evropska Unija, a koštao je 962 hiljade evra. Jedinice civilne zaštite sa po 11 pripadnika u sve tri jedinice lokalne samouprave formirane su, obučene i opremljene, nabavljena je i zaštitna oprema kao i oprema za reagovanje u vanrednim situacijama.\n„Nadam se da ova oprema neće nikada trebati. Kolege iz Višegrada sad imaju opremu koja je ozbiljno spremna za pomoć ljudima u nuždi“,naveo je Ričard Maša, šef Kooperacije u delegaciji EU u BiH.\nOd tri opštine, najviše problema sa poplavama imala je Bajina Bašta. Svi se slažu da je od posebnog značaja da se uspostavi sistem rane najave poplavnog talasa u slivovima Rzava i Rače.


21.04.2020 u 18:44\nProizvodnja u rudnicima redovna, u skladu sa planovima\nBOR - U rudnicima u Boru i Majdanpeku proizvodnja je redovna i odvija se u skladu sa planovima, a nastavak realizacije planiranih projekata daće snažan doprinos ekonomskom oporavku i umanjenju štetnih efekata po privrednu aktivnost, izjavio je ministar rudarstva i energetike Aleksandar Antić. On je prilikom posete Boru, odnosno predaji donacije zaštitne opreme kompanije Ziđin u čijem je vlasništvu RTB Bor, gradovima Boru i Majdanpeku, obišao rudnike u okviru tog basena. Antić se upoznao sa aktivnostima vezanim za otvaranje novog rudnika Cerovo 2 koji je, kako je rekao, u ozbiljnoj fazi realizacije. „Očekujemo prve količine rude sa Cerova 2, u toku ove godine. Reč je o prelasku iz starog Cerova 1 u Cerovo 2 kao novom rudnom telu i investiciji vrednoj nekih 35 miliona dolara sa\nU Srbiji se odnedavno sprovode obuke o ličnoj higijeni i merama zaštite od zaraznih bolesti (takozvani higijenski minimum) kroz koje će morati da prođe desetine hiljada ljudi. Obuke i testiranja predviđeni su za veliki broj zaposlenih uglavnom u prehrambenom, uslužnom, zdravstvenom sektoru… Osnovno znanje o higijeni i polaganje testova predviđeno je za sve objekte pod sanitarnim nadzorom, što bi iz ugla potrošača moglo da donese više sigurnosti prilikom kupovine i korišćenja usluga. Sticanje osnovnih znanja propisano je posebnim Pravilnikom koji je usvojen 2017. godine, a obuke i testiranja, kako saznajemo, biće obavezni na svakih pet godina. Slične kurseve prolaze i zaposleni u ovim sektorima u većini država u regionu uprkos stalnom protivljenju poslodavaca da je ovo za njih bespotreban\n15.01.2020 u 12:49\nPosle pauze od 9. decembra, nastavljena proizvodnja u „Fijatu”\nKRAGUJEVAC – Radnici kragujevačke fabrike „Fijat Krajsler automobili Srbija” (FCA) vratili su se na radna mesta i nastavili proizvodnju vozila „500L”, posle prekida od 9. decembra zbog zimskog odmora i plaćenog odsustva. U Samostalnom sindikatu fabrike agenciji Beta je rečeno da je proizvodnja nastavljena po uobičajenoj normi i proizvodi se po 209 vozila u dve smene. Predsednik tog sindikata Zoran Marković je rekao da je prošla godina bila „strašna”, jer je bilo dosta neradnih dana, i to 132 dana plaćenog odsustva plus godišnji odmori i državni praznici. „U 2020. godini u okviru strukturnih promena na nivou kompanije, radnici FCA u Kragujevcu očekuju veću uposlenost uz početak proizvodnje novog modela”, rekao je Marković i ocenio da su ovo bile i želje za 2019. godinu koje,\n16.12.2019 u 22:55\nU dečjim igračkama i do 300 odsto više štetnih hemikalija\nNi kupovina u najvećim trgovinskim lancima nije garancija da ćete izbeći zdravstveno nebezbedne proizvode. U ovom periodu, pred praznike posebno su aktuelne igračke u kojima su najveći problem ftalati, potencijalno štetne supstance. Prema istraživanju nevladine organizacije Alternativa za bezbedne hemikalije („Alhem”), na tržištu Srbije se i dalje pronalaze igračke koje sadrže alarmantne količine ovih hemikalija koje bi hitno morale da budu uklonjene s tržišta. Prema propisima, igračke mogu da sadrže do 0,1 odsto ftalata. Sve preko toga trebalo bi da znači povlačenje s tržišta i kaznu za trgovce, ali u praksi dozvoljeni nivo ove štene hemikalije, često je povišen za desetinu, pa čak i nekoliko stotina puta veći. Recimo, poslednje istraživanje ove organizacije o prisustvu ftalata u\nKako se godina primiče kraju, jasno je da nepovoljne okolnosti i na domaćem i na međunarodnom terenu nisu naudile srpskom izvozu. U prvih deset meseci izvezeno je robe u vrednosti 14,6 milijardi evra, što je povećanje od 7,3 odsto u poređenju sa istim periodom prethodne godine. A nepovoljnih okolnosti bilo je dosta, pre svega usporila je privreda u evrozoni, a udarac su i takse za plasman robe na KiM. Sve to dovelo je do nešto slabijeg rasta prerađivačke industrije. Na novinarsku konstataciju da smo imali sreće s izvozom u ovoj godini ekonomista Ivan Nikolić kaže da se ne može govoriti o faktoru sreće. – Da je to u pitanju, bila bi reč samo o jednokratnom povećanju, a činjenica je da od 2012. godine kreće trend rasta izvoza i njegovi odlični rezultati. To je posledica promene\n27.10.2021 u 09:09\nSednica SB UN o Sudanu završena bez saglasnosti\n27.10.2021 u 09:05\nHoće li papa Franja „ukoriti” Bajdena\n27.10.2021 u 09:00\nOd uvođenja kovid propusnica tri puta više dnevno vakcinisanih\n27.10.2021 u 08:55\nOPEK nezainteresovan za svet koji „gori”


Rio de Žaneiro je postao deo svetske baštine - National Geographic Srbija\nKao mesto u kome se na jedinstven način spajaju priroda i urbani predeli, Rio je prepoznatljiv po neobičnim granitnim formacijama, peščanim plažama i statui Hristosa Spasitelja na brdu Korkovado, najvećoj Art Deko statui na svetu.\nOrganizacija UN za obrazovanje, nauku i kulturu je istakla neke gradske četvrti, kao što su plaža Kopakabana, brdo Glava šećera i statua na Korkovadu, kao razloge za svoju odluku. Na spisku su i Nacionalni park Tižuka, jedna od najvećih šuma na svetu koje se nalaze u urbanoj sredini, kao i Botanička bašta, osnovane u vreme portugalske kolonijalne uprave 1808. godine. Unesko je saopštio da su ti elementi doprineli da se u tom "spektakularnom gradu" razvije kultura življenja na otvorenom.\n„Prepoznata je i umetnička inspiracija koju je Rio de Žaneiro pružio muzičarima, pejzažnim arhitektama i urbanistima", navedeno je u saopštenju.\nNeka područja su dobro očuvana, ali neka su u velikoj meri zagađena, kao što je zaliv Botafogo. Stavljanje Rio de Žaneira na Uneskovu listu svetske baštine pomoći će poboljšanju uslova u tim oblastima.\nGradovi Rio de Žaneiro Svetska baština


Protest medicinskih radnika, traže da uđu u program od 300 evra pomoći - Kosovo Online\n11. Septembar 2020. • 14:33\nRadnici koji u bolnicama na Kosovu obavljaju tehničke poslove kao i radnici fizičkog obezbeđenja koji rade u Univerzitetsko-kliničkom centru Kosova, regionalnim bolnicama, centrima porodične medicine i ambulantama, održali su danas jednosatni protest zahtevajući dodatnu uplatu od 300 evra, prenose Reporteri.\nU Glavnom centru za porodičnu medicinu u Prištini, demonstrante je posetio predsednik Sindikata privatnog sektora Kosova Jusuf Azemi.\nAzemi je rekao da je protest održan zbog toga što radnici koji su zaposleni kao nemedicinsko osoblje u bolnicama na Kosovu nisu uključeni u program vlade koji predviđa dodatak od 300 evra od države zbog rada u pecifičnim i opasnim uslovima.\nZdravstveni radnici radnici protest Priština\nNa Kosovu trenutno 2.832 pacijenta sa kovidom, radnici u bolnicama danas protestuju sat vremena\nNacionalni institut za javno zdravlje Kosova izveštava da je ukupan broj pozitivnih slučajeva koronavirusa stigao na 14.446 slučajeva od 56.045 koji su testirani na virus, sa ukupno do sada 581 smrtnim slučajem, prenosi Reporteri.\nMedicinske sestre na Kosovu najavljuju proteste i štrajk\nKosovski zdravstveni radnici najavljuju protest ako ne dobiju obećanih 300 evra\nProtest ispred Ministarstva zdravlja zbog stanja u vezi sa koronavirusom


Najnovija svetska tehnologija na sajmu u Beogradu - SandzakHaber.Net , Sandžačke Internet Novine !\nNaslovna Tehnologija Najnovija svetska tehnologija na sajmu u Beogradu\nNajnovija svetska tehnologija na sajmu u Beogradu\nOd HaberNews - 20. Septembra 2013. 0 81 Podeli na Fejsbuku\ntweet Sajam računara, potrošačke elektronike i kućnih aparata – CE&HA biće održan od 26. do 29. septembra na Beogradskom sajmu u dve najveće hale 1 i 4, na površini od oko 8.000 kvadratnih metara.\nNa ovogodišnjem Sajmu posetioci će moći da se upoznaju sa najnovijim proizvodima i rešenjima u oblasti računara, mobilnih telefona, telekomunikacija, televizora i video opreme, audio opreme, gedžeta, prateće opreme za računare, zabavne elektronike, kao i sa širokom paletom najnovijih proizvoda iz oblasti bele tehnike, kućnih aparata i dekorativne i funkcionalne rasvete. Na Sajmu posetioci će moći da upoznaju i sa Ultra HD ekranima 2.generacije, novim Nexus 7 tabletom, fotoaparatima koji direktno šalju fotografije na društvene mreže, ali i najnovijim aparatima poput epilatora za kućnu upotrebu koji koristi svetlosne talase, sa najvećom rernom na tržištu ili keramičkim tiganjem sa premazom na vodenoj bazi bez bilo kakvog štetnog uticaja. Ovom prilikom na sajmu će biti omogućena i kupovina u okviru štandova naših najpoznatijih prodavaca tehničke robe po specijalnim sajamskim uslovima uz mogućnost dobijanja specijalnih\ntweet Prethodni tekstBerlin spremio listu: Devet uslova Srbiji!Sledeći tekstEvo koliko Zemlja još može podržavati život kakav poznajemo! HaberNews\tPOVEZANE OBJAVEVIŠE OD AUTORA


OŠ Dеsanka Maksimović Arhive | TIMOK PRESS\nNaslovna Ključne reči OŠ Dеsanka Maksimović\nKljučna reč: OŠ Dеsanka Maksimović\nŽenska odbojkaška ekipa OŠ “Desanka Maksimović“ ostvarila dve pobede u jednom danu i plasman...\nSport TIMOK PRESS - 18.05.2021 0\nNeverovatan podvig ostvarile su odbojkašice Osnovne škole “Desanka Maksimović” iz Zaječara, koje su u jednom danu trijumfovale na dva takmičenja. Najpre su u toku prepodneva...\nDruštvo Dalibor Stankov - 26.09.2020 0\nDanas je 26. septembar, Evropski dan jezika, koji se obeležava od 2001. godine, a ustanovio ga je Savet Evrope, kako bi se ljudi širom...\nUspeh školskih ekipa iz Zaječara na Okružnom takmičenju u odbojci\nSport Dalibor Stankov - 04.04.2019 0\nStopostotan učinak školskih ekipa iz Zaječara na Okružnom takmičenju u odbojci. Na Okružnom takmičenju za osnovce koje je održano u Knjaževcu u sredu 3. aprila,...\nZaječarski učenici uspešni na takmičenju u Bugarskoj!\nMladi Katarina Mitrović - 03.11.2018 0\nKrajem oktobra, u Vidinu u Bugarskoj, održano je 15. Međunarodno takmičenje iz matematike na kojem su učestvovali mladi matematičari iz Rumunije, Bugarske, i Srbije. Na takmičenju...\nDеčija nеdеlja u Zajеčaru: Maskеnbal učеnika OŠ „Dеsanka Maksimović“\nZaječar Katarina Mitrović - 06.10.2018 0\nU okviru Dеčijе nеdеljе koja sе ovе godinе obеlеžava pod sloganom „Mojе jе pravo da živim srеćno i zdravo“, prеdškolci i učеnici prvog i...


Koraci nakon registracije firme u Sloveniji • DATA d.o.o.\nEU, Osnivanje poduzeća, Slovenija otvaranje firme u Sloveniji i EU, Postupak za otvaranje firme u Sloveniji, Registracija firme u Sloveniji i EU\nKoraci nakon registracije preduzeća važni su, jer svaka zemlja ima svoja posebna pravila. Ako planirate započeti svoj posao u Evropi i odabrali ste Sloveniju gde ćete registrovati svoju kompaniju, potrebno je znati sve važne korake i vremenske rokove koje treba poštovati. Dakle, od ključne je važnosti da se pridržavamo ovih koraka za poslovanje u Sloveniji prema slovenačkom zakonodavstvu.\nKoraci: registracija firme\nDržavljani koji nisu državljani EU mogu otvoriti d.o.o. u Sloveniji. Ovo je vrsta kompanije koja zahteva 7.500 € osnovnog kapitala. Pre registracije kompanije, svi vlasnici i zastupnik moraju dobiti slovenačke poreske brojeve. Rok za dobijanje poreskog broja je 8 dana od podnošenja prijave u slovenačkoj poreskoj upravi. Takođe morate dogovoriti poslovnu adresu u Sloveniji za svoju kompaniju. U Sloveniji moraju biti prisutni svi vlasnici i zastupnik za samu registraciju kompanije. Važan vremenski okvir koji treba uzeti u obzir je da morate položiti osnovni kapital u roku od 14 dana od potpisivanja akta o osnivanju. Ako u tom roku niste u mogućnosti da položite osnovni kapital, dokumenti o registraciji kompanije više ne važe i morate ponovo doći u Sloveniju na podpis. Nakon što je osnovni kapital deponovan, čeka se rešenje suda o registraciji firme do 7 radnih dana.\nKoraci nakon registracije firme\nNakon registracije kompanije, morate aktivirati stalni bankovni račun. Ovde obično ne postoji rok ali ne možete da pristupite sredstvima svoje kompanije, izdajete ili primate plaćanja pre nego što imate aktivni stalni bankovni račun.\nTakođe, u roku od 8 dana od dana registracije kompanije, potrebno je da podnesete zahtev o predviđenom prometu kompanije za tekuću poslovnu godinu. Ako registrujete vašu kompaniju na VEM tački, referent već preda ovaj dokument tokom potpisivanja akta o osnivanju. Ali ako firmu registrujete kod notara, potrebno je da predate ovu prijavu sami.\nU roku od 8 dana od registracije kompanije, takođe morate podneti prijavu u registar stvarnih vlasnika kompanije. To znači da morate prijaviti stvarne vlasnike kompanije slovenačkom registru AJPES. DATA pravna služba može podneti prijavu za vas.\nAko planirate da poslujete sa kompanijama u drugim državama EU, vaša kompanija će takođe morati da uđe u sistem PDV-a. Važno je dobiti poreski broj pre nego što započnete posao u drugim zemljama EU. Zahtev za PDV broj možete podneti nakon registracije kompanije, ako pružite dovoljan dokaz o oporezivom dohotku u Sloveniji. Rok za dobijanje PDV broja je do 2 meseca nakon podnošenja potpune prijave.\nKoraci: zapošljavanje radnika\nAko planirate da zaposlite radnike u svojoj kompaniji, vremenski okvir za upis u slovenačko socijalno osiguranje je najkasnije onog dana kada će radnik početi da radi za vas. Prijavu možete obaviti na bilo kojoj VEM tački, bez naknade. Nakon toga morate obavestiti svoje računovođe da bi započeli obračun plata za zaposlene. Pre nego što vaši zaposleni počnu da rade u vašoj kompaniji, oni takođe moraju da prođu lekarski pregled i obrazovanje za bezbednost na radu. DATA stručnjaci mogu da obave prijave za radnike na sve potrebne postupke.\nAko planirate da zaposlite radnike, koji nisu iz EU, potrebno je da imaju radnu i boravišnu dozvolu pre nego što počnu da rade u vašoj kompaniji. Za to preduzeće mora da ispunjava posebne uslove aktivnog poslovanja. Vremenski rok za dobijanje dozvole za rad i prebivanje razlikuje se u zavisnosti od izabranog radnog mesta za njih.\nUkoliko vas interesuje registracija firme u Sloveniji, pišite nam na e-mail [email protected] ili nas nazovite na telefonski broj +386 1 6001 530 ili Viber: +386 30 640 995. Takođe vam predlažemo da posetite naš Facebook.